title: Tammikuun kihlaus

text: Tammikuun kihlauksen merkitys on kiistanalainen. Osa tutkijoista antaa sille suuren arvon työmarkkinasuhteiden kehityksessä, mutta osa katsoo, että jo 1930-luvulla oli aloitettu monia keskusteluja työnantaja- ja työntekijäliittojen kesken, ja että varsinainen sopimusyhteiskunta syntyi vasta vuonna 1944. Jälkimmäisessä katsannossa ajatellaan tammikuun kihlauksen merkinneen vain järjestäytymisoikeuden tunnustamista, mutta työnantajien olleen haluttomia solmimaan työehtosopimuksia.


title: Tammikuun kihlaus

text: STK:n seuraaja Elinkeinoelämän keskusliitto ilmoitti helmikuussa 2017 ettei se enää tee keskusjärjestösopimuksia ja sanoi irti olemassa olevat 22 sopimusta.


title: STK

text: STK voi tarkoittaa seuraavia:


title: Filosofian historia

text: Filosofian historia tutkii filosofisten ajatusten ja käsitteiden kehittymistä historian saatossa. Filosofian historiaa tutkittaessa voidaan esittää muun muassa seuraavia kysymyksiä: Kuinka ajattelussa tapahtuneita muutoksia voidaan selittää historiallisesti? Mikä ohjaa ajattelun kehittymistä sen historiallisessa asiayhteydessä? Missä määrin edeltäneiden aikakausien filosofisia kirjoituksia voidaan ymmärtää nykyaikana?


title: Filosofian historia

text: Kaikilla kulttuureilla — olivat ne sitten esihistoriallisia, antiikin aikaisia, keskiaikaisia tai nykyaikaisia; länsimaisia tai itämaisia; uskonnollisia tai maallisia — on ollut omat filosofiset ajattelutapansa, jotka on saatu joko perintönä aikaisemmilta sukupolvilta, tai löytämällä ja tutkimalla itsenäisesti. Filosofiset käsitykset ovat syntyneet erilaisilla lähestymistavoilla ja erilaisiin alkuoletuksiin perustuen, esimerkkinä rationalismi (teorioihin päädytään logiikan kautta), empirismi (teorioihin päädytään havaintojen kautta), usko tai perintö (yliluonnolliset ja uskonnolliset selitystavat). Filosofian historia pyrkii tutkimaan, järjestelemään ja luokittelemaan tällaista kehitystä.


title: Filosofian historia

text: J. E. Salomaa on "Filosofian historia" -teoksensa (1935) johdannossa korostanut filosofian historian tutkimuksen merkitystä erityisesti sen kysymyksen selvittämiselle, mitä filosofia on. Tarkasteltaessa eri aikojen ja filosofien moninaisia ja osin ristiriitaisia filosofiakäsityksiä rinnakkain, kokonaiskuvan saaminen voi olla hyvinkin hankalaa. Sen sijaan tarkasteltaessa filosofian historiallista kehitystä, ja erityisesti sitä, mitä kysymyksiä eri aikoina on esitetty ja millä tavoin ongelmia on pyritty ratkaisemaan, kokonaiskuva valottuu eri tavalla. Salomaa toteaa, että filosofia elää enemmän ongelmissaan kuin niiden ratkaisuissa.


title: Filosofian historia

text: Toinen Salomaan esiin nostama filosofian historiaan liittyvä erityispiirre on se, että filosofian tapauksessa itse tieteenalaa ja sen historiaa ei voida erottaa toisistaan samalla tavalla kuin esimerkiksi matematiikassa. Matematiikkaa on täysin mahdollista opiskella ilman, että tuntee sen historiaa. Filosofisen tutkimuksen on sen sijaan aina otettava huomioon historiansa. Vaikka useatkin filosofit filosofian historiassa ovatkin pyrkineet aloittamaan täysin tyhjältä pöydältä, hekin ovat usein päätyneet lähelle jo aiemmin esitettyjä ajatuksia.


title: Filosofian historia

text: Kolmanneksi filosofian historian tuntemisella on myös yleishistoriallinen puolensa. Filosofia on aina ollut sidoksissa kunkin ajan muihin tutkimusaloihin, kulttuuriin, kirjallisuuteen, uskontoon, yhteiskuntaan ja talouteen. Filosofian historian tunteminen valaisee eri aikakausien ajattelua. Toisaalta filosofian historian erottaminen muusta historiasta voi olla joskus vaikeaa, mikä vaikeuttaa filosofian historiaa koskevien esitysten rajaamista.


title: Filosofian historia

text: Filosofian historiasta puhuttaessa ajatellaan yleensä länsimaisen filosofian historiaa, koska se on vaikuttanut eniten sekä nykyaikaiseen länsimaiseen ajatteluun, todellisuuskäsitykseen että tieteen kehitykseen. Myös sana ”filosofia” itsessään on peräisin länsimaisen filosofian perinteestä, ja siksi myös filosofian itsensä määritelmä on vahvasti sidoksissa tähän perinteeseen. Kuitenkin myös monet ajattelijat muissa kulttuureissa, esimerkiksi itämaisen filosofian piirissä, ovat käsitelleet monia länsimaista filosofiaa sivuavia aiheita omilla tavoillaan.


title: Filosofian historia

text: Filosofian historiaa voidaan tarkastella muun muassa perinteittäin, aikakausittain, henkilöittäin, koulukunnittain, aihealueittain tai kysymyksittäin.


title: Abbevillen kulttuuri

text: Abbevillen kulttuuri on Euroopan alueella käytetty nimitys varhaiselle Acheulin kulttuurille.


title: Abbevillen kulttuuri

text: Sen aikana ihmiset tekivät alkeellisia 2-puolisesti iskettyjä käsikirveitä eli nyrkki-iskureita yli 1,5–0,2 miljoonaa vuotta sitten. Kulttuurin löydöksiä on tehty Günz/Mindel jääkausien taitteesta noin 0,4 miljoonaa vuotta sitten. Käsikirves oli monikäyttötyökalu joka sopi leikkaamiseen, kaivamiseen ja kaapimiseen. Käsikirveen teossa oli suunnitelmallisuutta. Erään arvion mukaan Abbevillen osin hakattu kivi vaati yhden työvaiheen ja noin 25 iskua, myöhempi Acheulin kirves 2 vaihetta ja 65 iskua, Neandertalin ihmisen käsikirves 111 iskua neljässä työvaiheessa ja Cro-Magnonin ihmisen eli nykyihmisen käsikirves vaati 251 iskua yhdeksässä työvaiheessa. .


title: Abbevillen kulttuuri

text: Euroopassa Abbevillen kulttuuria edelsi Chellesin kulttuuri. Abbevillen kulttuuri oli Olduvain kulttuurin aikalainen. Käsikirveskulttuurit levisivät Afrikkaan, Länsi-Eurooppaan ja Länsi-ja Etelä-Aasiaan.


title: Olduvain rotko

text: Olduvain rotko eli Oldupairotko on jyrkkäseinämäinen laakso Itä-Afrikan hautavajoamassa pohjoisessa Tansaniassa Serengetin tasangon itäosassa Ngorongoron suojelualueella. Se on 90 metriä syvä kaksihaarainen rotko, joka on kokonaispituudeltaan 50 kilometriä. Rotko on saanut nimensä siellä kasvavan villin sisal-kasvin maasainkielisestä nimestä "oldupai".


title: Olduvain rotko

text: Olduvain rotko on yksi merkittävimmistä esihistoriallisista kaivauskohteista. Kaivaukset aloitti brittiläinen arkeologi Louis Leakey, ja niitä ovat jatkaneet hänen perheenjäsenensä Mary Leakey ja Richard Leakey.


title: Olduvain rotko

text: Rotkosta on löytynyt homininien kuten "Paranthropus boisein", "Homo habilisin" ja "Homo erectusin" jäänteitä. Paikalta on löydetty kaikkiaan yli 60 homininin fossiilit. Olduvain rotko tarjoaa koko maailman katkeamattomamman tiedon ihmisen evoluutiosta kahden miljoonan vuoden ajalta sekä pisimmän arkeologisen tiedon kivityökalujen käytön historiasta.


title: Olduvain rotko

text: Rotkossa on seitsemän stratigrafista muodostumaa (suluissa ikä miljoonissa tai tuhansissa vuosissa): Kerrostuma I (2,1−1,7 mvs.), Kerrostuma II (1,7−1,15 mvs.), Kerrostuma III (1,15−0,8 mvs.), Kerrostuma IV (800−600 tvs.), Masek-kerrostumat (600−400 tvs.), Ndutu-kerrostumat (400−32 tvs.) ja Naisiusiu-kerrostumat (22−15 tvs.). Paksuin on Kerrostuma I, enimmillään 60 metriä paksu. Siltä on löydetty jäänteitä Olduvain kulttuurista.


title: Pidro

text: Pidro on 4-hengen paripeli bridgen tapaan. Pelissä tarjotaan ensin ja korkein tarjoaja valitsee pelattavan maan. Peli on tavallaan tikkipeli muttei kuitenkaan täysin. Korkein tarjoaja aloittaa pelin ja tikin voittanut saa kaikki tikissä olleet pisteet. Tikin voittanut aloittaa seuraavan pelikierroksen. Sinänsä tikki ei merkitse mitään vain ainoastaan tikissä olleet pisteet. Tarjous on pelattu kotiin kun pari on saanut yhtä monta tai enemmän pisteitä kun on tarjottu. Jos ei niin pari saa tarjouksen verran miinuspisteitä. Pari, joka ensin kerää 62 pistettä, on voittanut.


title: Pidro

text:
Pidron erikoisuutena on että joka maassa on 14 korttia. Tämä onnistuu koska esimerkiksi herttaa pelattaessa myös ruutu vitonen kuuluu maahan, eli samanvärinen vitonen ("Pidro") kuuluu maahan. Pisteet jakaantuvat näin:Pidroa pelataan Pohjanmaalla erityisesti suomenruotsalaisten keskuudessa, mutta Kokkolassa sitä pelaavat myös suomenkieliset.
Pidroa pelataan myös Tanskassa suomensukuisten keskuudessa. Pidron pelitaidon Tanskaan vei nykytiedon mukaan Taavi Von Bagh Pohjanmaalta.


title: SGML

text: SGML () on metakieli, jonka avulla voidaan määritellä dokumenttien merkintäkieliä. SGML pohjautuu IBM:n Generalized Markup Languageen (GML) jonka Charles Goldfarb, Edward Mosher ja Raymond Lorie kehittivät 1960-luvulla. SGML standardoitiin 1986 standardissa ISO 8879:1986.


title: SGML

text:
HTML perustui alun perin SGML:n syntaksiin, mutta siitä ei pyritty tekemään standardin mukaista. Versiosta 2.0 lähtien HTML on määritelty SGML:n avulla.
Toinen merkittävä SGML-kieli on DocBook, joka suunniteltiin teknisten dokumenttien laatimista varten. DocBookista on nykyään olemassa myös XML-versio.


title: SGML

text: XML on taas SGML:n yksinkertaistettu alijoukko ja sitä on huomattavasti helpompi jäsentää kuin SGML:ää.


title: Keskiaivot

text: Keskiaivot () ovat aivojen keskimmäinen osa väliaivojen takana, aivorungon yläosassa. Näkö- ja kuuloinformaatioon erikoistuneet pienet tumakkeet sekä punatumake ja mustatumake sijaitsevat keskiaivoissa.


title: Keskiaivot

text: Keskiaivojen osat ovat yläkukkulat ("superior colliculus"), alakukkulat ("inferior colliculus"), keskiaivojen katto ("tectum") ja keskiaivojen peite ("tegmentum").


title: Aberraatio (tähtitiede)

text: Aberraatio on tähtitieteessä havaitsijan liikkeestä aiheutuva tähden paikan näennäinen muutos maapallon liikesuunnassa, ja se saa tähden kiertämään vuoden kuluessa ellipsinmuotoisen kierroksen todellisen paikkansa ympäri. Syynä tähän näennäiseen muutokseen on Maan kiertoliike Auringon ympäri ja valon äärellinen nopeus.


title: Aberraatio (tähtitiede)

text: Aberraation suuruudelle radiaaneina voidaan johtaa lauseke


title: Aberraatio (tähtitiede)

text: missä v on havaitsijan nopeus, c valon nopeus ja θ havaitsijan liikkeen ja kohteen todellisen suunnan välinen kulma. Suhdetta v/c sanotaan "aberraatiovakioksi". Maan kiertoliikkeestä aiheutuvan aberraation aberraatiovakio on noin 21 kulmasekuntia. Lisäksi on olemassa Maan pyörimisliikkeestä aiheutuva, joskin paljon pienempi aberraatio, jonka aberraatiovakio on noin 0,3”.


title: Aberraatio (tähtitiede)

text: Aberraation havaitsi James Bradley vuonna 1728. Hänen tarkoituksenaan tuolloin oli mitata tähtien vuotuinen parallaksi, mitä hän ei kuitenkaan sen pienuuden vuoksi onnistunut tekemään, mutta sen sijaan hän havaitsi odottamatta aberraation.


title: Goya-palkinto

text: Goya-palkinto () on Espanjan arvostetuin elokuva-alan palkinto. Palkintoa jakaa vuosittain Espanjan elokuvataide- ja tiedeakatemia () tarkoituksenaan palkita erityisellä tavalla menestyneitä elokuvia, näyttelijöitä ja muita elokuva-alan vaikuttajia. Ensimmäinen palkintoseremonia järjestettiin 16. maaliskuuta 1987 Madridin Teatro Lope de Vegassa, ja nykyään tapahtuma on tammi- ja helmikuun vaihteessa. Alun perin palkintoa jaettiin 15 sarjassa, mutta sittemmin sarjoja on lisätty 28 sarjaan. Vuodesta 1999 lähtien kuhunkin sarjaan on aiemman kolmen ehdokkaan sijasta nimetty neljä ehdokasta.


title: Goya-palkinto

text: Palkinto on nimetty taidemaalari Francisco de Goyan mukaan, ja palkintona on pronssinen Goyan rintakuva.


title: Aberraatio

text: Aberraatio tarkoittaa seuraavia asioita:


title: Juha Rantasila

text: Juha Pekka Rantasila (s. 5. kesäkuuta 1945 Pori) on entinen suomalainen jääkiekkopuolustaja. Rantasila on oikeustieteen kandidaatti, varatuomari ja työskentelee asianajajana.


title: Juha Rantasila

text: Rantasila aloitti jääkiekkoilijan uransa Porin Karhuissa vuonna 1964. Päästyään opiskelemaan oikeustiedettä Helsingin yliopistoon hän muutti Helsinkiin ja siirtyi HIFK:n pelaajaksi. Rantasila voitti urallaan kahdeksan mitalia, joista neljä oli kultaista. Yhteensä hän teki SM-sarjassa tehot 161+103 326 ottelussa. Hän on ainoa puolustaja, joka on voittanut pääsarjan maalipörssin.


title: Juha Rantasila

text: Rantasila kuului viidesti Suomen MM- ja kahdesti olympiajoukkueeseen. Hän pelasi yhteensä 116 A-maaottelua saldolla 22+18.


title: Juha Rantasila

text: Juha Rantasila on yksi Suomen jääkiekkoilijat -pelaajayhdistyksen perustajajäsenistä. Hän on toiminut yhdistyksessä puheenjohtajana ja on nykyisin kunniapuheenjohtaja. Suomen jääkiekkoilijat ry. alkoi jakaa kaudesta 2007–2008 lähtien Juha Rantasila -palkintoa, joka annetaan eniten maaleja SM-liigan runkosarjassa tehneelle puolustajalle.


title: Juha Rantasila

text: Pitkäaikainen HIFK-vaikuttaja Frank Moberg nimesi Juha Rantasilan vuonna 2011 seuran toiseksi suurimmaksi legendaksi Matti Hagmanin jälkeen. Moberg piti puolustajan parhaana avuna loistavaa laukausta. "Grogilasin korkuiset vedot painuivat vastustamattomasti takanurkkaan", kuvaili Moberg ja lisäsi Rantasilan omanneen loistavan pelisilmän.


title: Juha Rantasila

text: Rantasilan sisar Mari Rantasila on näyttelijä, ohjaaja ja laulaja.


title: Adam-tyyli

text: Adam-tyyli on alkujaan skotlantilainen arkkitehtuurin, sisustussuunnittelun ja huonekaluvalmistuksen tyylisuunta, jonka loi skotlantilainen arkkitehti Robert Adam. Se on osa varhaista uusklassismia. Adam-tyyli levisi tehokkaasti, koska Robert Adam painatti kaiverruksia sisältävän kuvakirjan, eräänlaisen varhaisen postimyyntiluettelon, jota luettiin 1760-luvulla ahkerasti niin Britanniassa, Venäjällä kuin Yhdysvalloissakin.


title: Adam-tyyli

text: Vastikään löytyneiden Herculaneumin ja Pompejin innoittamina Adams veljineen haki esikuvia antiikista: pylväät, medaljongit ja uurnat tulivat sisustukseen, pystysuorat linjat ja maalatut nauhat seinien kuviointiin. Tyypillisiä olivat vaaleat pastellivärit ja harmahtavat sävyt, sekä klassiset koristeaiheet (juokseva koira, akantin lehti).


title: Adam-tyyli

text: Suomessa ja Ruotsissa sitä vastaa Kustaa III:lta nimensä saanut kustavilaisuus, Ranskassa Ludvig XVI:n tyyli.


title: František Procházka

text: František Procházka (25. tammikuuta 1962 Brno, Tšekkoslovakia – 27. huhtikuuta 2012) oli tšekkiläinen jääkiekkoilija. Pelipaikaltaan hän oli puolustaja.


title: František Procházka

text: Procházka aloitti uransa Tšekkoslovakian pääsarjassa HC Chemopetrol Litvinovissa, jossa hän pelasi kaudet 1983–1990. Tämän jälkeen hän siirtyi SM-liigaan Jokereihin, jossa pelasi yhden kauden. Kaudet 1991–1993 hän pelasi Saksan 1. Bundesliigassa EHC Freiburgissa. Seuraavaksi hän siirtyi Italiaan HC Devilsiin, jossa voitti 1994 Italian mestaruuden. Seuraavan kauden hän aloitti Devilsissä, mutta siirtyi kesken kauden Ranskaan Chamonix HC:hen. Kauden 1995–1996 hän pelasi Saksan DEL-liigassa Sachsen Füchsessä ja uransa viimeisen kauden 1997–1998 Tšekin Extraliigassa HC Chemopetrol Litvinovissa.


title: František Procházka

text: Maajoukkueurallaan Procházka edusti Tšekkoslovakiaa talviolympialaisissa 1992 sekä vuosien 1986, 1989, 1990 ja 1992 MM-kilpailuissa. Saldona turnauksista oli olympiapronssi sekä kolme MM-pronssia.


title: František Procházka

text: Procházka kuoli 27. huhtikuuta 2012 pitkän sairastelun jälkeen 50 vuoden ikäisenä.


title: Amstrad

text: Amstrad plc on brittiläinen elektroniikkalaitteiden valmistaja. Nykyisin yrityksen päätuotteita ovat digitaalisovittimet, mutta parhaiten yritys tunnettaneen yhtenä 1980-luvun johtavista kotitietokonevalmistajista.


title: Amstrad

text:
Amstradin vuonna 2006 päättyneen tilikauden liikevaihto oli 92 miljoonaa Englannin puntaa ja liikevoitto 15 miljoonaa puntaa. Työntekijöitä yrityksellä oli 85.
Yrityksen nykyinen pääomistaja ja hallituksen puheenjohtaja, Alan Sugar, perusti yrityksen vuonna 1968. Se tuotti kodin elektroniikkaa ja myöhemmin halpoja televisioita ja hifilaitteita. Yritys listautui Lontoon pörssiin vuonna 1980.


title: Amstrad

text: Amstradin ensimmäinen tietokonemallisto Amstrad CPC, julkaistiin vuonna 1984.


title: Amstrad

text: Vuonna 1985 yhtiö esitteli Amstrad PCW -sarjan.


title: Amstrad

text: Vuonna 1986 yhtiö ilmoitti ostaneensa kilpailevan Sinclair Research -yhtiön.


title: Amstrad

text: Vuonna 1986 yhtiö julkaisi IBM PC -yhteensopivan mallin PC1512, joka suhteellisen edullisena mallina saavutti 25 prosentin osuuden Euroopan markkinoilla.


title: Amstrad

text: Vuonna 1990 yhtiö pyrki pelikonsolimarkkinoille Amstrad GX4000 -laitteella.


title: Ricardo Santos

text: Ricardo Alex Costa Santos (s. 6. tammikuuta 1975 Salvador da Bahia) on brasilialainen rantalentopalloilija ja olympiavoittaja. Hän on voittanut miesten rantalentopallon olympiakultaa Ateenassa 2004 yhdessä Emanuel Regon kanssa ja hopeaa Sydneyssä 2000 yhdessä Zé Marcon kanssa.


title: Ricardo Santos

text: Santos on FIVB:n Tour Champion vuosilta 2000, 2003, 2004 ja 2005.


title: Ablaut

text: Ablaut on kielitieteen käsite, joka tarkoittaa vokaalin vaihtumista sanan vartalossa eri taivutusmuodoissa. Esimerkiksi englannin kielen verbi "sing" ’laulaa’ taipuu muotoihin "sing, sang, sung". Ablautia tutkitaan ennen kaikkea osoituksena indoeurooppalaisten kielten kehityshistoriasta. Ilmiö on hyvin yleinen flekteeraavissa kielissä.


title: Ablaut

text: Käsitteen otti käyttöön saksalainen Jacob Grimm, kielitieteilijä ja toinen satuja keränneistä Grimmin veljeksistä. Se tulee saksan kielen sanoista ab ’pois, irti’ ja Laut ’äänne’.


title: Välipala

text: Välipalalla tarkoitetaan ruoka-annosta, joka syödään pääasiallisten annosten (kuten aamiaisen, päivällisen tai illallisen) välillä. Välipala on oletetusti kyseisiä pääannoksia pienempi ateria, johon monesti kuuluu muun muassa hedelmiä, leipää tai vaikkapa mysliä.


title: Välipala

text: Eräissä sairauksissa kuten diabeteksessa välipalojen merkitys on erityisen korostunut.


title: Absorptio

text: Absorptio tarkoittaa seuraavia asioita:


title: Väsyminen (materiaalin)

text: Väsyminen tarkoittaa materiaalin, yleensä metallin, rakenneominaisuuksien heikkenemistä pitkäaikaisen vaihtuvan kuormituksen alaisuudessa.


title: Väsyminen (materiaalin)

text: Jatkuvan vaihtuvan jännityksen alaisena olevat materiaalit kärsivät pysyviä mikroskooppisia vaurioita, vaikka hetkellinen jännitys materiaalissa sinänsä alittaisi materiaalin lujuusarvot. Jos vauriot etenevät tarpeeksi pitkälle, voi materiaali pettää vaikkei sen nimellistä lujuutta ylitettäisi.


title: Väsyminen (materiaalin)

text: Väsymisen teoreettinen mallintaminen rakenteiden suunnittelussa tarvittavalla luotettavuudella on osoittautunut varsin hankalaksi. Siksi materiaalin väsymislujuus määritetään yleensä kokeellisesti. Väsymiskokeessa koekappale altistetaan vaihtelevalle jännitykselle välillä σ–σ. Näistä voidaan laskea jännityksen amplitudi σ ja keskimääräinen jännitys σ:


title: Väsyminen (materiaalin)

text:
Kun materiaaliin kohdistuva keskimääräinen jännitys kasvaa, tulee amplitudin pienetä jotta materiaali kestäisi kuormituksen. Tätä kuvastaa "Goodmanin kaava"
jossa σ on haluttu väsymislujuus ja on materiaalin σ vetolujuus.


title: Väsyminen (materiaalin)

text: Väsymisen taustalla olevat mikroskooppiset särömäiset vauriot saavat alkunsa metallin raerajoilta ja siinä jo aluksi olevista pienistä virheistä. Väsymiselle on luonteenomaista, että varsinaista väsymismurtumaa edeltää "särönkasvuvaihe". Jo sitä aikaisemmin tapahtuu selvästi pitkäkestoisempi särön "ydintymisvaihe". Kun murtumaa edeltävä särö kasvaa, on tapahtuma periaatteessa mahdollista ennakoida havaitsemalla särö. Sitä ennen särön alku on niin pieni, että sen havaitseminen ja erottaminen aineen mikrorakenteesta on äärimmäisen hankalaa. Näin ollen mahdollisuudet havaita murtuma ennen sen ilmenemistä ovat varsin pienet. Toisaalta väsymismurtuma saattaa syntyä ennalta arvaamatta hyvinkin pitkään käytössä olleessa materiaalissa.


title: Arktika

text: Arktika voi tarkoittaa seuraavia asioita:


title: Amfiboli

text: Amfibolit eli nauhasilikaatit ovat silikaattimineraaleja, joissa piitetraedrit ovat ryhmittyneet nauhamaisiksi ketjuiksi. Amfibolien prismapinnat muodostavat keskenään 124 asteen kulman. Mineraaleilla on selkeät lohkosuunnat näitä pintoja myöten. Amfibolit sisältävät myös hydroksyylistä vettä (OH -ryhmä).


title: Amfiboli

text: Monet asbestit kuuluvat nauhasilikaatteihin. Yleisin asbestituotteissa käytetty asbestilaji on rombinen antofylliitti (Mg,Fe)(OH)SiO.


title: Amfiboli

text: Amfiboleja ovat


title: Abstrakti impressionismi

text: Abstrakti impressionismi on taiteen suuntaus, joka syntyi 1900-luvun puolessa välissä. Se on alalaji abstraktista ekspressionismista, joka on saanut nimensä tunteita ilmaisevan (ekspressio) tyylinsä mukaan. Abstraktien impressionistien siveltimenvedot kulkevat kankaalla hillitysti ja rauhallisesti, samalla tavalla kuin impressionisteilla.


title: Abstrakti impressionismi

text: Ilmauksen kehitti Willem de Kooningin puoliso Elaine de Kooning yrittäessään määritellä abstraktin ekspressionismin rajoja. Ensimmäinen näyttely, jonka otsikkona oli "Abstract impressionism", järjestettiin Lontoossa 1958.


title: Abstrakti impressionismi

text: Abstraktista impressionismista ei kuitenkaan tullut menestystä ja suuntaus jäi ylhäältäpäin määritellyn käsitteen tasolle.


title: Hampurin kulttuuri

text: Hampurin kulttuuri oli viime jääkauden loppuvaiheen peuranmetsästäjien kulttuuri Pohjois-Saksassa ja lähialueilla. Tämä kulttuuri tunnetaan hyvin varhaisista jousista ja nuolista. Hampurin kulttuuri vallitsi ajoitusten mukaan noin 15500–14000 kalenterivuotta sitten..


title: Hampurin kulttuuri

text: Peuran lisäksi alueen asukkaat metsästivät myös pienempää riistaa, muun muassa jäniksiä. Ihmisten arvellaan asuneen saamelaisten kotaa muistuttavissa asumuksissa. He liikkuivat vuotuisen kierron mukaan. Kulttuuri tuotti hyvin niukasti taide-esineitä, ja koruja oli vähän. Kulttuurin esineistä tunnetaan muun muassa "Stielspize" eli ruotokärki, "Kerbspitz" eli olkapääkärki, sarviharppuunat ja hihnaleikkurit. Kulttuurissa on sekä tuon ajan itäisiä että läntisiä piirteitä. Monien mukaan kulttuuri lähti Ranskasta, toisten mukaan se olisi tullut idästä päin.


title: Hampurin kulttuuri

text:
Kulttuurin alkuaika on kylmällä vanhemmalla dryaskaudella, se kukoisti Bölling-lämpökaudella ja päättyi kylmään jaksoon.
Hampurin kulttuuri ulottui noin 300 kilometrin levyisellä vyöhykkeellä silloin kuivalta Pohjanmeren pohjalta ja Hollannista Puolaan.
Hampurin alueella oli kulttuurin aikoihin pensaita, matalia vaivaiskoivua ja mäntyä harvakseltaan kasvavaa aluetta, joka soveltui hyvin peuralle. Tämän kulttuurin ihmisiä vaelteli myös Etelä-Skandinaviassa ja pitkin Norjan rannikkoa, jossa merenpinta oli 50 metriä nykyistä alempana. Kulttuuri levittäytyi ajan mukana itään päin. Hampurin kulttuurissa on mielenkiintoista se, että se oli ensimmäisiä pohjoiseen jääkauden päättyessä työntyneitä kulttuureja.
Hampurin kulttuurin jälkeen tuli Tanskaan Brommen kulttuuri, Pohjois-Saksaan Ahrensburgin kulttuuri, ja sen eteläpuolelle Federmesserin kulttuuri.


title: Hampurin kulttuuri

text:
Peura oli kulttuurin pääriista. Riistan ja muiden luonnonverojen perässä vaellettiin vuosikierron mukaan. Kesä- ja talvileirit leinevät olleen erikseen.
Kaikki löydetyt asuinpaikat ovat pieniä ja joissakin niistä on löydetty kiviä ympyrässä kotamaisen tai tiipiimäisen asumuksen peiton painoina. Peuran lisäksi metsästettiin myös hevosta, jänistä, kettua ja lintuja. Jotkut asuinpaikat olivat aivan jään reunan lähellä, jossa kasvoi vain pajua ja koivua. Hampurin kulttuurista säilyneitä kiviesineitä luonnehtivat karkeat, ruotokavennetut nuolen- ja keihäänkärjet sekä luun halkaisuun käytetyt kaarevateräiset uurtimet, joissa soikean litteän osan toisessa päässä oli vino piikkimäinen piikiviulkonema. Oli myös leikkureita, joissa oli kapea sisäänpäin kääntyvä terä, joka kiinnitettiin peuransarveen. Hampurin kulttuuriin liitetään peuransarven työstössä käytetyt talttamaisen purat, joita kutsutaan saksaksi nimellä "Zinken". Hampurin kulttuuri oli ensimmäinen joka käytti jousta ja nuolta, Madeleinen ihmiset eivät niitä tunteneet. Samoihin aikoihin jousta ja nuolta käytettiin Ukrainassakin.


title: Hampurin kulttuuri

text: Tämä kulttuuri vallitsi viime jääkauden loppupuolen aikaan pääosin Pohjois-Saksassa, Belgiassa ja Hollannissa.


title: Hampurin kulttuuri

text: Kulttuuri ulottui karkeasti Belgian länsirajalta Itä-Puolaan asti. Eniten sen tunnistettuja löytöpaikkoja oli Pohjois-Saksassa ja Alankomaiden pohjoisosassa.. Lännessä kulttuuri oli suunnilelen 52 leveysasteen pohjoispuolella, idässä kulttuuri ulottui suunnilleen Krakovan leveyksille etelässä. Pohjoisraja oli Itämeri-Pohjanmeri. Tehdyissä löydöissä on tihentymä Elben jokilaaksossa Hampurin tienoilla, ja ne rajoittuvat entiselle Pommeri-stadiaalin jäätikön rajalle.. toinen tihemntymä varsinkin Havelte-ryhmäsäs on pohjoisessa Itä-Hollannissa. Mannerjäätikkö oli Hampurin kulttuurin aikoihin Gotlannin tasalla, ja alueella oli tundraa vielä 16 000 vuotta sitten ja arokasvillisuutta noin 15 000 vuotta sitten. Hampurin kulttuurin aikaine kasvillisuus lienee ollut yhdistelmä tai ajan/paikan mukaan vaihdellen tundraa, tundra-aroa, koivikkoa ja/tai koivu-mäntymetsiä.


title: Hampurin kulttuuri

text: Meiendorfin löytöpaikan lämpötila 14 600 vuotta sitten oli kesällä +13 °C ja talvella –5 °C eli alue oli metsänrajan eteläpuolella. Varhaisimpana aikana Meiendorfia käytettiin kesämetsäleirinä, myöhemmin Elben jokilaaksoon siirryttiin asumaan myös talvisin.


title: Hampurin kulttuuri

text: Asutus oli harvaa: noin 1-3 as/100km 2.


title: Hampurin kulttuuri

text:
Meiendorfista on löydetty tuhansia peuran luita. Stellmoorista Hampurin läheltä on löydetty kaksi asutuskerrosta, joista alempi syntyi kylmällä vanhemmalla dryaskaudella.
Stelmoorissa asuttiin vanhemmalla dryaskaudella, joka oli kylmä jakso. Ruotsin vanhin asutus oli Hampurin kulttuuriin liittyvä peuran pyyntipaikka Mölleröd Skånessa, 14 000 vuoden takaa. Tämän kulttuurin ihmisiä vaelsi kesällä pohjoiseen pitkin Norjan rannikkoa, jossa vedenpinta oli silloin 50 metriä nykyistä alempana.


title: Hampurin kulttuuri

text:
Hampurin nuolenkärjet olivat niin sanottuja olkapääkärkiä, Tanskasta on löydetty myös toisenlaisia Havelte-kärkiä, joita pidetään myöhäiseen Hampurin kulttuuriin liittyvinä. Olkapääkärkiä on löydetty myös Pariisin altaasta myöhäiseltä Madeleine-kaudelta, muttei niiden uskota liittyvän Hampurin kulttuuriin. Aiemmista kärjistä esimerkiksi Perigordin Gravetten ajan varhainen Font Robertin kärki on tyypiltään hieman ruotokärkeä muistuttava olkapääkärki.. Lisäksi oli tietenkin uurtimia, joilla halkaistiin ja kaiverrettiin luuta. Teräväkärkisillä leikkureilla luultavasti tehtiin nahkatöitä.
Hampurin kulttuurin työkaluja olivat hihnaleikkurit ja pura, saksaksi Zinken, jolla halkaistiin putkiluuta.


title: Hampurin kulttuuri

text: Hampurin kulttuuri kehittyi ja hajosi ajan mukana eri alueille. Pohjoiseen syntyi itsenäinen Havelte-nuolenkärkien perinne. Hampurin kulttuuri oli oma kulttuurinsa, joka rajoittui etelän matalilla vuorilla Göttingenistä pohjoiseen olevaan Madeleinen kulttuuriin, jonka alavin paikka oli Gadenstedtissa. Madeleinen kulttuuri oli levinnyt idässä jopa Puolaan asti. Myöhemmin Madeleinen kulttuuri levisi Reininmaalla 13 500-13 000 vuotta sitten. Ruotsin vanhin asuinpaikka Molleröd oli 14 000 vuotta sitten Hampurin kulttuuria.


title: Hampurin kulttuuri

text:
Hampurin kulttuuri päättyi viimeistään noin 14000 vuotta
sitten.


title: Hampurin kulttuuri

text:
Hampurin kulttuuri levisi yleisen käsityksen mukaan Saksan pohjoisosiin Pohjois-Ranskasta tai läntisestä Keski-Saksasta, mutta joidenkin mukaan Saksan-Puolan suunnalta.
Jääkauden huippukaudella ennen Hampurin kulttuuria Euroopan väestö oli jakautunut läntiseen Ranskan asutuslohkoon Pyreneiden seuduilla, ja Itä-Euroopan lohkoon Ukrainan seudulla. Lännessä kukoistivat ensin Solutrén ja sitten Madeleinen kulttuurit, ja idässä Gravette-pohjainen Kostenkin kulttuuri. Molempien lohkojen asutus lähti leviämään pohjoiseen ilmaston lämmettyä.


title: Hampurin kulttuuri

text: Ihmisen uskotaan saapuneen Hampurin alueella kahtena aaltona, ensin asumaan tilapäisesti, sitten pysyvämmin. Joidenkin tietojen mukaan Hampurin alueella saattoi olla asutusta jo 17 700 vuotta sitten jääkauden huippukohdan mentyä ohi. Ihmisiä nimittäin asui Alppien ja Pohjois-Saksan jäätikön välissä jääkauden lyhytaikaisen kylmimmän huipun mentyä ohi. Noin 16 000 kalenterivuotta sitten lisääntyivät Madeleinen kulttuurin leirit Keski-Saksassa ja Reininmaalla sellaisissa paikoissa kuten Gönnersdorf ja Andernach.


title: Hampurin kulttuuri

text: Hampurin kulttuurin alku sijoittuu varhaiseen jääkauden päättymisvaiheeseen, lämpimään Bölling/Meiendorf-interstadiaaliin. Tämän lämpökauden aikana Hampurin kulttuuri levisi Pohjois-Saksassa ja laajeni lyhyessä ajassa 14 700-14 600 vuotta sitten. Arvellaan, että aluksi Hampurin alueelle tultiin kesällä metsästämään, ja ilmaston lämmettyä myöhemmin myös asuttiin talvella.


title: Hampurin kulttuuri

text:
Hampurin kulttuurin katsotaan yleensä levinneen Pohjois-Ranskasta Saksaan. Tällöin kulttuuri pohjautuisi pitkälti alkujaan Etelä-Ranskassa Pyreneiden seuduilla syntyneen Madeleinen kulttuurin leviämiseen. Hampurin kulttuurin kanssa samoihin aikoihin kukoisti Englannissa Madeleine-peräinen Creswellin kulttuuri. Hyvin varhaisena Hampurin paikkana pidetään Schweskaun löytöpaikkaa Lüchow-Donnenbergissä, jossa esineistö muistuttaa sekä Madeleinen, Creswellin että Hampurin kulttuurin esineistöä. Samantyyppinen Madeleinen työstötapaa käyttävä Hampurin kulttuurin löytöpaikka on kaivettu Bornstorfista.
Karhun leviämisen mukaan Hampurin kulttuurin seutu kuului läntiseen alueeseen. Niinpä ajattelenkin Hampurin kulttuurin väestön tulleen Madeleinen kulttuurin piiristä Ranskasta.


title: Hampurin kulttuuri

text:
Joidenkin muhaan Hampurin kulttuuri ei voinut syntyä Ranskan Madeleine kulttuurista.
Hampurin perinne ilmestyi jo Madeleine IV-vaiheessa, joka ei ollut ehtinyt levitä pohjoiseen Keski-Ranskasta.
Kulttuurien välissä oli yhä 600–800 kilometriä asumatonta tilaa.
Monet Hampurin kulttuuripiirteet ovat itäisiä. Näitä ovat kodat, meanderiornametiikka ja peurojen uhraamien järviin . Madeleinen kulttuurin vaikutteet olisivat levinneet vain etelämpänä.


title: Hampurin kulttuuri

text: Tämän mukaan Ranskan asutusta olisi tullut Hampurin seuduille vasta Allerödin kaudella .


title: Hampurin kulttuuri

text:
Hampurin kulttuurissa on sekä läntisiä Madeleinen kulttuurin että itäisiä piirteitä.
Niinpä joidenkin tutkijoiden mukaan Hampurin kulttuuri oli Iberian ja Ukrainan kulttuurien kohtauspaikka, jossa syntyi uusi Skotlantiin ja Norjan rannikolle levinnyt kulttuuri.


title: Hampurin kulttuuri

text:
Hampurin kulttuurin jälkeen tulivat muun muassa Brommen ja Ahrensburgin kulttuurit.
!Peuranmetsästäjien kulttuuri levisi Etelä-Skandinaviaan ja Puolaan, ja sieltä Swidryn kulttuurin ja Kundan kulttuurin kautta pohjoiseen muun muassa Suomeen.


title: Hampurin kulttuuri

text: Hampurin kulttuurin löytöjä 17 000-12 000 vuotta sitten.


title: Hampurin kulttuuri

text: Hampurin kulttuuri on ajoitettu esimerkiksi aikaan 14 600 – 14 100 eli 12 400 – 12 100 radiohiilivuotta sitten. Toiset ajoitukset ajoittavat Hampurin kulttuurin löydöt aikaan 12900–11850 radiohiilivuotta sitten.


title: Procter & Gamble

text: Procter & Gamble () on yhdysvaltalainen yritys, joka valmistaa kotitalouksien kulutustavaroita, lemmikkieläinten ruokaa ja vesisuodattimia. Yhtiön pääkonttori on Cincinnatissa, Ohiossa. Yhtiöllä on 129 000 työntekijää.


title: Procter & Gamble

text: Kynttiläntekijä William Procter Englannista ja saippuavalmistaja James Gamble Irlannista perustivat Procter & Gamblen vuonna 1837 Yhdysvaltojen Cincinnatissa.


title: Procter & Gamble

text: Procter & Gamblen suurin yrityskauppa on ollut Gillette-yhtiön osto vuonna 2005. Procter & Gamble kuuluu Dow Jones Industrial Average -indeksiin ja on vuoden 2005 Fortune 500 -listalla sijalla 26.


title: Absurdismi

text: Absurdismi on paradokseja ja mielettömyyksiä suosiva tyylisuunta teatterissa ja kirjallisuudessa. Absurdismi tuli toisen maailmansodan jälkeen tunnetuksi. Se pyrkii tulkitsemaan ahdistusta sekä elämän mielettömyyttä ja tarkoituksettomuutta, ja sen näkyvimpiä edustajia ovat Eugène Ionesco ("Kalju laulaja"), Samuel Beckett ("Huomenna hän tulee") ja Jean Genet.


title: Absurdismi

text: Suomalaista teoksista esimerkiksi Veijo Meren jotkin näytelmät lähestyvät absurdismia.


title: Absurdismi

text: Toisen maailmansodan sanotaan luoneen sosiaalisen ympäristön, joka stimuloi taidetta kohti absurdismia ja auttoi sen suosion kasvattamisessa etenkin Ranskassa.


title: Absurdismi

text: Absurdismi viittaa ristiriitaiseen tilanteeseen, jossa ihminen yrittää etsiä merkitystä maailmasta, jossa sitä ei ole. Ihminen pyrkii järkensä avulla löytämään tarkoituksen elämäänsä, vaikkei hän sitä järjettömästä elämästä voi löytää.


title: Absurdismi

text: Absurdi taide osaltaan pyrkii tulkitsemaan elämän mielettömyyttä, mutta Søren Kierkegaard ja Albert Camus ovat tarjonneet ongelmaan kolmea ratkaisua:


title: Abyssaalinen alue

text: Abyssaalinen alue tai abyssaalivyöhyke on syvänmeren alue noin 4 000-6 000 metrin syvyydessä merenpinnan alapuolella. Se on luonteenomaisesti laaja ja suhteellisen tasainen, muodostaen suurimman osan merenpohjasta.


title: Abyssaalinen alue

text: Sinne ei koskaan lankea päivänvaloa, joten sitä kutsutaan myös valtamerten pimeäksi vyöhykkeeksi. Sen pysyvät asukkaat ovat sopeutuneet alueella vallitsevaan valtavaan paineeseen (76 megapascalia). Eliölajeja ovat mm. syvänmeren mustekalat. Valtameren syvin vyöhyke on hadaalivyöhyke, johon kuuluvat yli 6 000-metriset syvänteet.


title: Cliché

text: Cliché oli suomalainen yhtye. Cliché oli Jimi Pääkallon ensimmäinen oma yhtye ja siihen kuuluivat Jimin lisäksi laulaja Keke, basisti Anton ja rumpali Dingo.


title: Cliché

text: Cliché julkaisi debyytti-albuminsa Twilightin lokakuussa 2000. Kappaleesta riippuen levyllä oli rankkaa ja hempeää särmää laulaja Keken maskuliinisen kauniin äänen säestämänä. Vaikuttajina olivat Guns N' Roses, Bruce Springsteen, Bon Jovi, Kent ja monet muut.


title: Cliché

text: Clichén kappale "Why Is It So Beautiful" viihtyi vuonna 2000 neljä viikkoa listaykkösenä.


title: Cliché

text: Ylen RadioMafian äänestyksessä Jimi Pääkallo/Cliché äänestettiin vuonna 2000 laimeimmaksi kotimaiseksi artistiksi/bändiksi ja myöhemmin Cliché hajosi musiikillisiin erimielisyyksiin.


title: HIFK Hockey

text: HIFK Hockey (Idrottsföreningen Kamraterna, Helsingfors) on helsinkiläisen urheiluseura HIFK:n jääkiekkojaosto, jonka edustusjoukkue pelaa jääkiekon SM-liigassa. HIFK on SM-liigan seuroista vanhin. Sen kotihalli on Nordenskiöldinkadun varrella sijaitseva Helsingin jäähalli. HIFK oli mukana ensimmäisessä SM-sarjassa vuonna 1928 ja on yksi neljästä SM-liigajoukkueesta, joka on ollut tauotta mukana Liigan ensimmäisestä kaudesta 1975–1976 asti. Muut kolme joukkuetta ovat Ilves, Tappara ja TPS. HIFK on seitsemällä Suomen mestaruudellaan SM-liigan menestyneimpiä joukkueita, ja se on maratontaulukon neljännellä sijalla.


title: HIFK Hockey

text: Seuran jääkiekkojaoston toimintaa ylläpitää yritys Oy HIFK-Hockey Ab.


title: HIFK Hockey

text: HIFK:n historian ensimmäinen jääkiekko-ottelu pelattiin 17.1.1929 Helsingin Palloseuraa vastaan. HPS voitti ottelun 4–1. Seuraavat vuosikymmenet HIFK pelasi pääasiassa Suomensarjassa ja SM-sarjassa, mutta ei noussut kansalliselle huipulle ennen 1960-luvun loppua. Ensimmäisen mitalinsa HIFK oli voittanut vuonna 1955, kun joukkue saavutti pronssia.


title: HIFK Hockey

text: HIFK:hon liitetty niin sanottu brändikiekko sai alkunsa kaudella 1968–1969, kun jääkiekkojaoston puheenjohtaja Göran Stubb palkkasi pelaajavalmentajaksi NHL-puolustaja Carl Brewerin. Tämä toi tuliaisina kanadalaisen pelityylin juuri oikea-aikaisesti, kun koko kentän taklauspeli sallittiin Suomessa. Kahden kultakauden jälkeen kontakteja suosivasta pelistä tuli HIFK:n päävalmentajien suoranainen pääsyvaatimus.


title: HIFK Hockey

text: Seppo Liitsolan valmennuksessa HIFK voitti mestaruuden SM-sarjan kauden 1973–1974 päätteeksi. Liitsolan taktinen osaaminen oli Suomessa aikaansa edellä. Mestaruuden takuumiehet olivat maalivahti Stig Wetzell, puolustajat Juha Rantasila, Lalli Partinen ja Heikki Riihiranta sekä hyökkääjät Matti Hagman, Matti Murto, Juhani Tamminen, Esa Peltonen ja Harri Linnonmaa.


title: HIFK Hockey

text: Kaudella 1979–1980 HIFK vei kultaa paljolti Matti Hagmanin johtaman ykköskentän ansiosta. Laitahyökkääjinä pelasivat Esa Peltonen ja Tommi Salmelainen ja puolustajina Frank Neal ja Heikki Riihiranta. Finaalissa Porin Ässät joutui nöyrtymään suoraan kolmessa ottelussa.


title: HIFK Hockey

text: NHL-vaiheen jälkeen kotimaahan palannut Hagman oli arkkitehtina myös seuran seuraavassa mestaruudessa kaudella 1982–1983. Tukea hän sai etenkin NHL:ssäkin menestyneeltä puolustaja Pekka Rautakalliolta. Pudotuspeleissä suureen rooliin nousi toinenkin puolustaja, Pertti Lehtonen. Lopputtelussa vastassa oli paikalliskilpailija Jokerit ja täyteen viiteen otteluun venynyt sarja kuuluu monien mielestä Jääkiekon SM-liigan historian dramaattisimpiin; Jokerit johti ottelusarjaa voitoin 2–0, mutta HIFK kuitenkin voitti kolmannen ja neljännen loppuottelun. Viimeistä loppuotteluakin Jokerit johti maalein 2–0, mutta HIFK nousi rinnalle ja ohi voittaen ottelun ja finaalisarjankin lukemin 3–2. Ratkaiseva viides ottelu muistetaan Pertti Lehtosen voittomaalista; siniviivalta rystyltä ammuttu löysä laukaus painui pelaajamassan läpi maaliin.


title: HIFK Hockey

text: IFK-vaikuttaja Frank Moberg pitää kaikkein vahvimpana, hän uskoi 13 vuotta myöhemmin, että se olisi voittanut myös tuon samaisen kevään HIFK-mestarit. Kevään 1998 mestarijoukkue on mainittu monesti kaikkien aikojen parhaaksi SM-liiga-joukkueeksi. Mobergin mukaan kultakokoonpanossa nousi esiin kolme johtajaa: sittemmin NHL:n parhaisiin maalivahteihin luettu Tim Thomas, puolustaja Kimmo Timonen ja mestaruuden ratkaisseen maalin ampunut nuori hyökkääjä Olli Jokinen. Pertti Lehtonen päätti uransa tähän kauteen. Joukkueessa pelasivat myös muun muassa Mika Kortelainen, Jan Čaloun, Christian Ruuttu, Sakari Lindfors, Brian Rafalski, Johan Davidsson, Marko Tuomainen, Jere Karalahti sekä Jarkko Ruutu. Seuraavalla kaudella HIFK pelasi finaaleissa häviten Turun Palloseuralle.


title: HIFK Hockey

text: Helsinkiläisjoukkueen menestys oli resursseihin nähden vaatimatonta koko 2000-luvun ensikymmenen. Ainoa mitali tuolta ajalta on pronssi kaudelta 2003–2004. Tuolloin joukkueen ykkösketjun muodostivat Kimmo Kuhta, Brett Harkins ja Timo Pärssinen. Kyseinen kolmikko oli runkosarjan päätyttyä koko liigan pistepörssin kärjessä.


title: HIFK Hockey

text: Kausilla 2005-2008 HIFK käytti ulkomaalaisia päävalmentajia, mikä on SM-liigassa harvinaista. Joukkuetta valmensivat Doug Shedden 2005–2006, Bob Francis syksyllä 2006 ja Paul Baxter 2006–2008. Doug Sheddenin kaudella HIFK oli yksi mestarisuosikeista. Tony Salmelainen voitti runkosarjan pistepörssin ja valittiin runkosarjan parhaaksi pelaajaksi. Kausi päättyi tappioon pronssiottelussa Kärppiä vastaan.


title: HIFK Hockey

text: Kari Jalonen aloitti kolmivuotisen projektinsa päävalmentajana kesällä 2008. HIFK lähti tavoittelemaan mestaruutta kuten aina ennenkin, mutta odotuksia nostatti erityisesti se tosiasia, että Jalonen oli luotsannut Oulun Kärppiä erittäin menestyksekkäästi edelliset neljä kautta. Kausi 2008–2009 päättyi pudotuspelien ensimmäisellä kierroksella ja kausi 2009–2010 puolivälieriin.


title: HIFK Hockey

text: Kaudella 2010–2011 HIFK otti helmikuussa yhteen Jokereiden kanssa ensimmäisessä Talviklassikko-tapahtumassa, joka oli SM-liigan virallinen ottelu. Jokereiden isännöimä ottelu päättyi HIFK:n voittoon lukemin 3–4. Toinen Talviklassikko pelattiin Kaudella 2011-2012: isäntäjoukkueena HIFK voitti uudelleen Jokerit voittomaalikilpailun jälkeen 3–2. Talviklassikon takana oli ajatus tuoda liigaan myös ulkoilmaotteluita. Keväällä 2011 HIFK voitti 13 vuoden tauon jälkeen kultaa kaadettuaan Espoon Bluesin otteluvoitoin 4–0. Mestaruusjoukkueessa pelasivat mm. Mikael Granlund, Kimmo Kuhta, Ville Peltonen, Juha-Pekka Haataja, Lennart Petrell, Mikko Kousa, Siim Liivik, Petteri Wirtanen, Juuso Riksman, Turo Järvinen ja Toni Söderholm. Ville Peltonen valittiin sekä pelaajien, että urheilutoimittajien äänestyksessä kautta aikojen ylivoimaisimmalla erolla liigakauden parhaaksi pelaajaksi.


title: HIFK Hockey

text: Kaudella 2011–2012 HIFK lähti puolustamaan mestaruutta Petri Matikaisen valmentamalla nimekkäällä ryhmällä. Monet mestaruusjoukkueen runkopelaajat jatkoivat HIFK:ssa ja joukkueeseen hankittiin muun muassa Janne Pesonen, Eero Somervuori, Daniel Fernholm sekä Saksan maajoukkueen ykkösmaalivahti Dennis Endras. Joukkue esiintyi runkosarjassa vahvasti ja sijoitus oli kolmas. Kausi päättyi suureen pettymykseen, kun Jokerit pudotti HIFK:n puolivälierissä voitoin 4–0.


title: HIFK Hockey

text: Seuraavalla kaudella Matikaisen piti jatkaa päävalmentajana, mutta hän siirtyi Avangard Omskiin sopimuksestaan huolimatta. Alkoi sekava vaihe HIFK:n organisaatiossa, joka kesti seuraavat kaksi kautta. Joukkuetta valmensivat ensin Pasi Sormunen, sitten Raimo Summanen ja keväällä 2014 Harri Rindell. HIFK-ikoni Kimmo Kuhta päätti uransa keväällä 2013 joukkueen hävittyä puolivälierissä Tapparalle, monivuotinen kapteeni Ville Peltonen puolestaan seuraavana keväänä HIFK:n hävittyä Pelicansille pudotuspelien ensimmäisellä kierroksella.


title: HIFK Hockey

text: 2014–2015 oli ensimmäinen kausi Antti Törmäsen kolmen vuoden pestistä. Kausi sujui vaihtelevasti ja pudotuspelien ensimmäisellä kierroksella HIFK kohtasi Tampereen Ilveksen. 15. maaliskuuta Hakametsässä pelattiin Suomen kaikkien aikojen pisin jääkiekko-ottelu, jonka Mika Partanen ratkaisi HIFK:lle ajassa 134.14 ja näin HIFK meni jatkoon voitoin 2–0. Puolivälierissä Tappara oli parempi voitoin 4–2.


title: HIFK Hockey

text: HIFK:ssa pitkään pelannut Toni Söderholm jätti seuran ja Arttu Luttinen valittiin kapteeniksi. Kausi 2015–2016 sujui päävalmentaja Antti Törmäsen johdolla erinomaisesti. HIFK voitti ensimmäistä kertaa historiassaan SM-liigan runkosarjan. HIFK saalisti 60 ottelussa 127 pistettä, tehden myös SM-liigan ennätyksen yhden kauden varsinaisen peliajan vierasvoitoissa (18). Seura pelasi kauden päättävissä loppuotteluissa kukistettuaan välierässä JYP:in otteluvoitoin 4–2. HIFK kuitenkin hävisi finaalisarjan Tapparalle otteluvoitoin 4–2, vaikka voitti kotonaan 4–0 ja 6–0.


title: HIFK Hockey

text: Kauteen 2016–2017 HIFK lähti kovin odotuksin. Nimekkäin hankinta oli koko liigan kallein pelaaja Juhamatti Aaltonen. Kaudesta muodostui pettymys ja Törmäsen valmennusmetodeja kritisoitiin voimakkaasti runkosarjan aikana. Pudotuspeleissä joukkue onnistui pudottamaan Kärpät ja Turun Palloseuran ja hävittyään pronssiottelussa JYPille oli HIFK:n sijoitus lopulta neljäs.


title: HIFK Hockey

text: Antti Törmänen erotettiin ja päävalmentajaksi palkattiin Ari-Pekka Selin. Kapteeni Luttinen oli lähtenyt muihin maisemiin ja Lennart Petrellistä tuli seuraava kapteeni. Kausi 2017–2018 alkoi huonosti, mutta oli nousujohteinen ja HIFK sijoittui runkosarjassa viidenneksi. Puolivälierissä HIFK voitti pari kuukautta aikaisemmin Jääkiekon mestarien liigan voittaneen JYP:in voitoin 4–2. Välieräsarja runkosarjan voittajaa Oulun Kärppiä vastaan oli erittäin tasainen ja viihdyttävä, josta Kärpät eteni finaaliin voitettuaan seitsemännen pelin 2–1. Kauden päätteeksi HIFK voitti pronssia kukistettuaan Turun Palloseuran pronssiottelussa Turussa. Joukkueen sisäisen pistepörssin voitti Erik Thorell. Kesken kauden uudeksi urheilutoimenjohtajaksi nimitettiin Tobias Salmelainen Tom Nybondaksen siirryttyä muihin tehtäviin. Kauden aikana paljon julkisuutta sai HIFK:n maalivahtisekoilu, kun joukkueella oli palkkalistalla kolme huippumaalivahtia: Kevin Lankinen, Atte Engren ja Niklas Bäckström. Seuran osaomistaja Bäckström joutui taka-alalle, mutta pääsi vielä pelaavaan kokoonpanoon pronssiotteluun ennen kuin jätti seuran.


title: HIFK Hockey

text: 26.10.2018 ennen ottelua Tapparaa vastaan HIFK jäädytti pitkäaikaisen pelaajansa Kimmo Kuhdan pelinumeron 9. Tilaisuudessa puheita pitivät Kuhdan lisäksi hallituksen puheenjohtaja Timo Everi sekä entiset pelikaverit Mika Kortelainen, Turo Järvinen ja Toni Söderholm. Videoterveiset muualta maailmasta tuli Ville Peltoselta, Mikael Granlundilta ja Siim Liivikiltä. HIFK voitti loppuunmyydyn ottelun 4–0.


title: HIFK Hockey

text: 13. marraskuuta 2012 HIFK ilmoitti aikovansa rakentaa monitoimiareenan Mäntymäen kentälle Töölönlahden rannalle. Tavoitteena oli siirtyä pelaamaan uuteen halliin vuonna 2016, mutta hanke viivästyy selvästi. Hallin on tarkoitus valmistua 2020-luvun alkupuolella.


title: HIFK Hockey

text: HIFK pelaa kotiottelunsa puna-sini-valkoisella paidalla, jossa päävärinä on punainen. Yleensä vierasotteluissa käytettävässä paidassa väreistä punainen ja valkoinen ovat toisin päin, valkoisen ollessa paidan pääväri. Peliasun housut ja hanskat ovat siniset, kypärä punainen ja sukat samanväriset kuin käytettävä paita. HIFK pelaa punaisessa kotiasussa usein Lappeenrannassa ja Kuopiossa sekä joskus Raumalla, riippuen SaiPan, KalPan ja Lukon kotiasujen värityksistä.


title: HIFK Hockey

text: Helsingin IFK:n vaakuna poikkeaa muiden IFK-seurojen kilvistä värityksellään. Fontti ja malli ovat samat kuin ruotsalaisen keskusyhdistyksen, mutta kehyksen sisäreunan valkoinen väri on korvattu kultaisella, samoin IFK-kirjaimien sininen väri. Jääkiekossa HIFK on aina käyttänyt seuran muista lajeista poikkeavaa vaakunaa, sillä siinä kultainen väri on alusta asti ollut hopeinen, jo kaudella 1960–1961, jolloin vaakuna tuli HIFK:n jääkiekkojoukkueen ensisijaiseksi tunnukseksi. Syy poikkeavaan, näihin aikoihin asti kantaneeseen väriin oli HIFK:n keskushallituksen liikuntaneuvos Ingmar Björkmanin mukaan se että aikoinaan uudet paidat tilattiin Ruotsista ja ne olivat kalliita, jolloin hopeiset vaakunat olivat halvempia kuin kullanväriset.


title: HIFK Hockey

text: Kun HIFK oli menestynyt heikosti koko 1990-luvun, vaatimukset Frank Mobergin erottamisesta olivat äityneet mielenilmaisuiksi hallissa. HIFK palkkasi urheilutoimenjohtajaksi entisen NHL-pelaajan Jarmo Kekäläisen, jonka vastuulle tuli joukkueen kokoaminen. Samalla seuraa uudistettiin "modernimpaan suuntaan". Tuloksena oli Big Reds Cats. Uuden petologon suunnitteli Sakari Järvenpää, joka oli jo sitä ennen suunnitellut lukuisia logo- ja nimiehdotuksia.


title: HIFK Hockey

text:
HIFK on perinteisesti soittanut otteluissaan 1980-luvun rock-kappaleita. Joukkue on käyttänyt mestaruuskaudesta 1997–1998 lähtien maalilaulunaan J. Geils Band – Flamethroweria.
– 1. alkuvideon aikana: Lynyrd Skynyrd – Red White & Blue
– 2. alkuvideon aikana: Hardline – Takin' Me Down
– Ennen jatkoajan alkua: Foxy Shazam – Unstoppable
– Vierasjoukkueen kokoonpanon kuuluttamisen jälkeen: Pink Floyd – Another Brick In The Wall Part 2
– Kotijoukkueen sisääntulokappale: Steve Hunter – Ghost Riders In The Sky
– Kotijoukkueen sisälletulon jälkeen: Nickelback – Burn It To The Ground
– Kotijoukkueen aloituskentällisissä: Status Quo – Whatever You Want
– Kotijoukkueen palatessa erätauolta: Bill Misener – Let's Play Hockey (myös HIFK:n entinen maalilaulu), jonka jälkeen Status Quo – Whatever You Want
– Kotijoukkueen jäähykappale: George Thorogood & The Destroyers – Bad To The Bone
– Vierasjoukkueen jäähykappale: The Who – Who Are You
– Kotijoukkueen maalin jälkeisellä pelikatkolla: Free – All Right NowHIFK on kaksikielinen seura, ja niinpä myös HIFK:n jääkiekkojoukkueella on paljon sekä suomen- että ruotsinkielisiä kannattajia. HIFK:hon liittyvää suomenruotsalaisuutta on kuitenkin jonkin verran stigmatisoitu naapuriseura Jokerien kannattajien ja ulkopaikkakuntalaisten toimesta, vaikka todellisuudessa suurin osa seuran kannattajista, kuten Helsingin asukkaistakin, on suomenkielisiä.


title: HIFK Hockey

text: HIFK:n virallinen faniklubi on HIFK Fan Club, joka aiemmin tunnettiin nimellä "B2 Reds". Nimi juonsi juurensa ajoilta, jolloin faniklubi kannusti joukkuetta Helsingin jäähallin katsomosta B2. 2000-luvulla faniklubin jäsenet olivat otteluissa uudessa seisomakatsomo D6:ssa sekä sen yläpuolisissa katsomoissa, mutta fanit muuttivat toiseen päätyyn ja yläkatsomo F1:een, joka on seisomakatsomo. Muut fanit siirtyivät seisomakatsomon alapuolelle hyökkäyspäädyn kulmaukseen katsomoihin B5–C1 kaudesta 2009–2010 lähtien. Vuonna 2016 fanit laajensivat seisomakatsomoja B5:een ja B4:een. Toinen, epävirallinen fanijärjestö on Stadin Kingit, joka kannattaa seuraa aktiivisesti lähes joka lajissa.


title: HIFK Hockey

text: Espoo Bluesin toiminta oli päättynyt seuran konkurssin myötä vuonna 2016 Suomen liigatasoilla. Halukkuutta HIFK:n aloittamalle naiskiekkoilun osastolle selviteltiin. Lopuksi liikemies Jussi Salonojan perustama Espoo United otti myöskin naisten liigajoukkueen (NSML) toiminnan hoitaakseen. Kahta vuotta myöhempänä tuokin seura ajautui selvitystilaan. Naistoimintaa HIFK:lla on kuitenkin ollut jo vuodesta 2015 alkaen ja "Stadin Gimmat" -brändin alaisuudessa.


title: HIFK Hockey

text: Yle Urheilu uutisoi huhtikuun lopulla 2018 siitä, että HIFK perustaa oman naisjaoston. Joukkue aloittaa pelaamisensa Mestis-tasolta. Naisten Mestistä pelasivat kevääseen 2018 saakka liigatasolle nostetut Vaasan Sport sekä TPS. Päävalmentajana aloittaa Saara Niemi.


title: HIFK Hockey

text: SM-sarja


title: HIFK Hockey

text: SM-liiga


title: HIFK Hockey

text: Muut


title: Rauli Raitanen

text: Rauli Raitanen (s. 14. tammikuuta 1970 Pori) on entinen suomalainen jääkiekkoilija.


title: Rauli Raitanen

text: Hän edusti SM-liigassa Porin Ässiä 1987–1996 ja 1997–1998 sekä Tapparaa 1998–1999. Raitanen pelasi myös yhden kauden Ruotsissa MoDo:ssa (1996–1997). Vuonna 1992 hän oli mukana Suomen maajoukkueessa voittamassa MM-hopeaa. Raitasen varasi NHL:ään Winnipeg Jets vuonna 1990 yhdeksännellä kierroksella numerolla 182.


title: Rauli Raitanen

text: Raitanen lopetti aktiiviuransa 2000-luvun alussa pelattuaan porilaisessa West Coast Titansissa ja ruotsalaisessa Växjö Lakersissa. Nykyisin Raitasella on kaihdinalan yritys. Hän on toiminut myös Ässien organisaatiossa juniorivalmentajana. Tällä hetkellä Raitanen toimii Suomi-sarjajoukkue Karhu HTssa Vjačeslavs Fanduļsin apuvalmentajana.


title: Rauli Raitanen

text: Raitasen puoliso on vuoden 1993 Miss Suomi -kilpailun 1. perintöprinsessa Emilia Söderman. Perheessä on kaksi poikaa, joista vuonna 2001 syntynyt Patrik Raitanen pelaa jalkapalloa Englannissa Liverpoolin akatemiajoukkueessa.


title: Vanheneminen (materiaalin)

text: Vanheneminen tarkoittaa materiaalitekniikassa rakenneaineiden mekaanisten ominaisuuksien heikkenemistä iän myötä. Vanhenemisilmiöitä ovat muun muassa lämpöhaurastuminen ja säteilyhaurastuminen.


title: Vanheneminen (materiaalin)

text: Austeniittiset teräkset voivat tietyissä olosuhteissa haurastua iän myötä. Lämpöhaurastumisen tapauksessa ilmiön fysikaalinen mekanismi liittyy teräksen rakenteen atomitason muutoksiin. Teräksen raerajojen keskialueilla esiintyy tiheästi kidehilan vääristyneitä yksikkökoppeja, joissa monien seosaineiden atomien energia on alhaisempi kuin ehjässä hilassa. Luonnollisesti atomit kertyvät hanakasti alueille, joissa niiden energia on alhaisempi. Siksi seosaineet muodostavat herkästi noin yhden atomin paksuisen vyöhykkeen teräksen raerajalle. Tällä kasautumisella on monia vaikutuksia, se esimerkiksi selittää herkistymistä.


title: Vanheneminen (materiaalin)

text: Kasautumista tapahtuu lämpötilan laskiessa teräksessä, voimakkaimmin alueella 400–550 °C. Tämä johtuu atomien energian vähenemisestä, mikä saa ne hakeutumaan matalaenergiaisempiin sijainteihin aineen rakenteessa. Hitaat jäähtymiset edistävät kasautumista, nopeissa jäähtymisissä ilmiötä ei tavallisesti ilmene. Haurastumisen syitä ei täysin tyhjentävästi ymmärretä, mutta ilmiö on muuten hyvin tunnettu ja sitä koskevaa kokeellista tietoa on laajalti saatavissa.


title: Vanheneminen (materiaalin)

text: Säteilyhaurastuminen on materiaalin, yleensä teräksen, kovuuden ja haurauden kasvua sen altistuessa neutronisäteilylle. Säteilyhaurastumista ilmenee ydinvoimalaitoksissa, erityisesti ydinreaktorissa ja siihen liittyvissä laitteissa. Säteilyhaurastumisen seuraaminen ja korjaaminen tarvittaessa esimerkiksi hehkuttamalla ovat ydinturvallisuuden kannalta tärkeitä tehtäviä.


title: HIFK Fotboll

text: HIFK Fotboll (Idrottsföreningen Kamraterna, Helsingfors) on helsinkiläisen urheiluseura HIFK:n jalkapallojaosto, jonka miesten edustusjoukkue pelaa kaudella 2019 Suomen korkeimmalla sarjatasolla Veikkausliigassa. HIFK on perustettu 1897 ja seuran jalkapallojaos syksyllä 1907. Kotiottelunsa HIFK pelaa Töölössä Telia 5G Areenalla. Seuran tunnusvärit ovat punainen ja valkoinen, ja ne löytyvät peliasustakin: paita on punainen, housut valkoiset ja sukat mustat, kakkosasu on kokovalkoinen. Seuran tunnuksiin kuuluvat kilven lisäksi joukkueen pelipaidasta tunnettu nelisakarainen tähti, josta juontaa joukkueen lempinimi ""tähtirinnat" ("ruots. ""de stjärnprydda"). "


title: HIFK Fotboll

text: HIFK pelasi aikoinaan 29 kautta SM-sarjassa (1930–1972) ja voitti seitsemän Suomen mestaruutta. Uudelleen se pelasi suomalaisen jalkapalloilun korkeimmalla sarjatasolla kausina 2015–2017.


title: HIFK Fotboll

text: Idrottsföreningen Kamraterna, Helsingfors perustettiin 15. lokakuuta vuonna 1897 Georges Doubitskyn toimesta. Doubitsky oli tuolloin 15-vuotias Svenska Reallyceumin oppilas Helsingissä. Seuran alkuvuosina HIFK:n lajit olivat jalkapallo, jääpallo sekä yleisurheilu. Jalkapallojaosto on perustettu vuonna 1907, samana vuonna kuin Suomen Palloliitto sekä paikallisvastustaja Helsingin Jalkapalloklubi perustettiin. Ensimmäisen jalkapallo-ottelunsa HIFK pelasi Kaisaniemen kentällä 17. toukokuuta vuonna 1908, ja voitti lukemin 2-1 Unitaksen.


title: HIFK Fotboll

text: Alkuvuosinaan HIFK sijoittui toiseksi SM-kilpailussa (joka oli tuolloin cup-muotoinen kilpailu) vuosina 1909, 1912, 1928 ja 1929. Tämän lisäksi vuoden 1912 Tukholman olympialaisissa kilpaillut ja neljänneksi sijoittunut Suomen jalkapallomaajoukkue koostui lähinnä HIFK:n ja HJK:n pelaajista.


title: HIFK Fotboll

text: HIFK voitti ensimmäisen jalkapallon Suomen mestaruutensa vuonna 1930. Samalla vuosikymmenellä HIFK voitti mestaruuden vielä kolmesti vuosina 1931, 1933 ja 1937. Näiden neljän mestaruuden lisäksi HIFK on voittanut mestaruuden vuosina 1947, 1959 ja 1961. Kaiken kaikkiaan HIFK on voittanut yhteensä seitsemän jalkapallon Suomen mestaruutta.


title: HIFK Fotboll

text: HIFK oli yksi Suomen menestyneimpiä jalkapalloseuroja 1970-luvulle tultaessa. HIFK putosi kuitenkin pettymyskauden 1972 päätteeksi mestaruussarjasta. Tuon jälkeen joukkue pelasi pitkään alempia sarjoja, pelaten jopa huonoimmillaan Nelosdivarissa vuosina 1980–83 ja 2003–05. Pääsarjatasolle HIFK palasi 42 vuoden jälkeen, kun HIFK nousi kauden 2014 päätteeksi Veikkausliigaan.


title: HIFK Fotboll

text: Vuodesta 1930 lähtien HIFK on pelannut yhteensä 29 kautta mestaruussarjassa (korkeimmalla sarjatasolla), 18 kautta toiseksi korkeimmalla ja 18 kautta kolmanneksi korkeimmalla sarjatasolla. HIFK:n paras jakso ennen kautta 2014 ajoittui vuosille 1999–2002, kun se pelasi Ykköstä. Loppujen lopuksi joukkue ajautui taloudellisiin vaikeuksiin, ja HIFK luopui sarjapaikastaan kauden 2003 alla. Tämän jälkeen Nelosessa pelannut reservijoukkue nousi seuran edustusjoukkueeksi. HIFK teki kuitenkin paluuta takaisin Ykköseen, pelaten sarjatasolla seuraavaksi vuosina 2011 ja 2012, mutta pudoten kauden 2012 päätteeksi Kakkoseen. HIFK kiinnitti päävalmentajakseen uudelleen Jani Honkavaaran, joka oli johdattanut HIFK:n Ykköseen kaudeksi 2011. HIFK nousi kauden 2013 päätteeksi takaisin Ykköseen peitottuaan nousukarsinnassa kemiläisen PS Kemin. Kausi 2014 Ykkösessä oli sekin menestyksekäs, kun HIFK kiri viimeisellä kierroksella sarjan voittoon ja nousi Veikkausliigaan.


title: HIFK Fotboll

text: Nousun varmistuttua HIFK ilmoitti pelaavansa kotiottelunsa Veikkausliigassa Sonera Stadiumilla, paikallisvastustaja HJK:n kotikentällä. Joulukuussa 2014 HIFK käynnisti joukkorahoituskampanjan Invesdorin avustamana. HIFK pyrki keräämään annista 250 000 – 400 000 euroa myymällä osakkeita 189,70 euron kappalehintaan. Osakkeen hinta tuli seuran perustamisvuodesta. Seuran toimitusjohtaja René Östermanin mukaan HIFK oli ennen Veikkausliiga-kautta rahoituksen tarpeessa ja joukkorahoitus antoi seuran kannattajille käytännöllisimmän tien ryhtyä seuran omistajaksi. Kampanja päättyi onnistuneesti ja HIFK keräsi 345 823 euroa yhteensä 786 sijoittajalta.


title: HIFK Fotboll

text: HIFK oli pelannut divisioonaottelujaan Töölön Pallokentällä ja Brahenkentällä, mutta siirtyi liiganousun myötä jakamaan Sonera Stadiumin yhdessä HJK:n kanssa. Veikkausliigan kaudella 2015 HIFK esiintyi kokonaan suomalaisella joukkueella, joka pysytteli koko kauden putoamisviivan yläpuolella sijoittuen lopulta seitsemänneksi. Eniten maaleja teki yhdeksästi onnistunut Pekka Sihvola. Kauden 2017 päätteeksi HIFK hävisi kaksiosaisessa Veikkausliigan karsinnassa FC Hongalle ja putosi Ykköseen.


title: HIFK Fotboll

text: Ykkösen kaudelle 2018 HIFK nimesi päävalmentajakseen yksivuotisella sopimuksella Teemu Kankkusen. Kankkunen onnistui johtamaan joukkonsa Ykkösen mestariksi ja HIFK nousi sen myötä takaisin Veikkausliigaan kaudeksi 2019, vuoden tauon jälkeen.


title: HIFK Fotboll

text: HIFK:n kannattajaryhmä Stadin Kingit pitää perustamisajankohtanaan kesäkuuta 2001. Yhdistysrekisteriin Stadin Kingit ry. rekisteröitiin 7. helmikuuta 2006, ja yhdistys lakkautettiin rekisteristä 29. marraskuuta samana vuonna.


title: HIFK Fotboll

text: HIFK:ssa kapteenina toiminut Jukka Halme on todennut seuran kannattajien olevan ”mieletön vahvuus meille”, ja että joukkue ja fanit ovat kuin yhtä perhettä.


title: HIFK Fotboll

text: HIFK:n ja sen paikallisvastustaja HJK:n kohtaamiset tunnetaan Stadin derbyinä. Aikoinaan joukkueiden välistä vastakkainasettelua kasvatti vahvat seuraidentiteetit, sillä HIFK tunnettiin ruotsinkielisten seurana ja HJK suomenkielisten seurana. Toinen perinteinen kilpakumppani on niin ikään helsinkiläinen Kiffen, jonka kanssa pelatuista kohtaamisista käytetään nimitystä Klassikern (). Kilpasuhteiden taustalla on se, että vaikka molemmat olivat aikoinaan porvarillisia suomenruotsalaisia seuroja, Kiffen suuntautui hieman HIFK:ta enemmän työväestön suuntaan ja otti HIFK:ta kärkkäämmin mukaan myös suomenkielisiä henkilöitä.


title: HIFK Fotboll

text:
Toukokuussa 2015 parikymmentä HIFK-kannattajaa pahoinpiteli Tampereen Tammelan stadionilla järjestysmiehiä, joista osa oli naisia. HIFK antoi väkivaltaisesti käyttäytyneille katsojille porttikieltoja otteluihinsa. Neljälle miehelle luettiin lokakuussa 2017 Tampereella syyte toukokuussa 2015 pelatussa Ilves-ottelussa tapahtuneista järjestyksenvalvojien pahoinpitelyistä. Syyttäjä vaati kolmelle miehelle ehdotonta vankeusrangaistusta ja yhdelle ehdollista. Koventamisperusteena oli se, että osalla miehistä oli taustalla rankka rikosmenneisyys. 8. marraskuuta neljä HIFK:n kannattajaa tuomittiin tapahtuneesta vankeusrangaistuksiin. Yksi miehistä tuomittiin 50 päivän
ehdottomaan vankeusrangaistukseen, kolme muuta kannattajaa 3–4 kuukauden mittaisiin ehdollisiin rangaistuksiin.


title: HIFK Fotboll

text:
"Sopimustilanne 23. tammikuuta 2019."Sijoitukset ja yhteenvetotiedot otteluista) on esitetty erikseen tilastot -otsikossa.
Muita saavutuksia:


title: HIFK Bandy

text: HIFK Bandy on vuonna 1897 perustetun urheiluseura Helsingin IFK:n jääpallojaosto. Jääpalloa IFK:ssa on pelattu vuodesta 1907. Seuran miesten edustusjoukkue pelaa Bandyliigassa. HIFK on 17:llä jääpallon Suomen-mestaruudellaan maan menestynein jääpalloseura. Naisten edustusjoukkue pelaa SM-sarjassa ja on voittanut sen kolme kertaa.


title: HIFK Bandy

text: Urheilun yleisseura Helsingin IFK perustettiin vuonna 1897. Aluksi seurassa harrastettiin yleisurheilua, hiihtoa ja pikaluistelua. Vuonna 1907 seurassa aloitettiin jääpallon ja jalkapallon harrastus. Jääpallo alkoi HIFK:ssa koululiikunnan kautta, koululaisia houkuteltiin liikunnan pariin ja liittymään IFK:hon. Seuraan perustettiin omat lajijaostot eri urheilulajeille. Aluksi jääpallojaosto oli hockey-jaosto, millä nimellä jääpalloa 1900-luvun alussa vielä kutsuttiin.


title: HIFK Bandy

text: Jääpallon Suomen mestaruudesta pelattiin ensimmäistä kertaa vuonna 1908, ja HIFK oli yksi neljästä kilpailuun osallistuneista seuroista. Ensimmäisenä kautena HIFK selviytyi loppuotteluun Polyteknikkojen Urheiluseuraa vastaan, mutta kokeneempana joukkueena PUS vei ensimmäisen mestaruuden lukemin 8–3. Myös seuraavana kautena 1909 PUS päihitti HIFK:n loppuottelussa maalein 6–4.


title: HIFK Bandy

text: Ensimmäisen mestaruutensa HIFK voitti vuonna 1910, kun se voitti PUS:n loppuottelussa maalein 12–4. Ensimmäisestä mestaruudesta alkoikin HIFK:n mestaruusputki, se voitti neljä perättäistä mestaruutta kausina 1910–1913. Vuonna 1911 loppuottelussa kaatui Viipurin IFK lukemin 15–7, seuraavana vuonna Viipurin SLU maalein 10–3 ja vuonna 1913 Viipurin Sudet 4–3. Seuran johtohahmona oli ensimmäisinä kausina Viking Hulldén, joka menehtyi tapaturmaisesti 1913.


title: HIFK Bandy

text: Mestaruusputken jälkeen HIFK selviytyi loppuotteluun asti myös kausina 1914, 1915 ja 1916, mutta jokaisena vuotena vastustajana ollut Viipurin Bandy- ja jalkapalloseura, myöhemmin Viipurin Susina tunnettu seura, vei mestaruuden. Loppuottelut päättyivät Susien voittoon lukemin 6–4, 8–2 ja 8–3. HIFK selviytyi SM-loppuotteluun vielä vuonna 1919, mutta hävisi sen jälleen Viipurin Susille maalein 2–11. Alkuvuosien jälkeen HIFK:n menestys hiipui, ja seuraavan kerran se oli loppuottelussa kaudella 1929, jolloin Sudet vei taas mestaruuden maalein 5–0.


title: HIFK Bandy

text: Vuonna 1931 jääpallossa siirryttiin sarjamuotoiseen kilpailuun. Ensimmäisinä kausina HIFK jäi paikalliskilpalijoidensa ja viipurilaisseurojen taakse. Vuonna 1933 seura sai hopeaa ja vuonna 1934 HIFK palasi 21 vuoden tauon jälkeen mestariksi. Mestaruuden ratkaisemiseen tarvittiin uusintaottelu, sillä sarjan päättyessä HIFK oli Viipurin Palloseuran kanssa tasapisteissä. HIFK voitti Pallokentällä pelatun ottelun 3-2. Myös seuraavana vuonna HIFK voitti mestaruuden ja taas mestaruuden ratkaisemiseen tarvittiin uusintaottelu, tällä kertaa Susia vastaan. HIFK voitti Pallokentällä Sudet maalein 2-0. Kirkkaimpana tähtenä mestaruuskausina 1933 ja 1934 joukkueessa oli eniten maaleja sarjassa iskenyt Olof Strömsten.


title: HIFK Bandy

text:
HIFK:n mitaliputki jatkui myös seuraavina kausina. 1936 ja 1937 tuli hopeaa, jälkimmäisenä kautena mestaruus ratkesi vasta loppuottelun uusintaottelussa HJK:n hyväksi.
Vuonna 1938 HIFK palasi taas mestariksi, kun se voitti loppuottelussa WP-35:n. Seuraavana kautena 1939 loppuottelussa kaatui YVPS.


title: HIFK Bandy

text: Seuraava kausi peruttiin talvisodan takia. Vuonna 1941 oli välirauhan aikana taas mahdollista pelata Suomen mestaruudesta. Loppuottelussa pelasivat HIFK ja sen uusi paikallisvastustaja, Helsinkiin evakuoitunut Viipurin Sudet. Ottelun ja mestaruuden voitti HIFK maalein 4-2. Vuonna 1942 jatkosota esti SM-sarjan pelaamisen, mutta pienimuotoinen jääpallotoiminta oli mahdollista. Helsingissä pelattiin niin sanottua sotasarjaa paikallisten seurojen voimin. HIFK:n ohella sarjassa pelasivat HJK, HPS, KIF, TMP ja Kullervo. Sudet ei ollut mukana, sillä seura odotti jo paluuta takaisinvallattuun Viipuriin.


title: HIFK Bandy

text:
Kaudet 1943 ja 1944 pelattiin jatkosodasta huolimatta. Mestaruussarja pelattiin sotavuosina cup-muotoisena. WP-35 vei mestaruuden 1943 ja HIFK oli hopealla. Seuraavana kautena osat vaihtuivat.
Seuraavina kolmena kautena 1945–1947 HIFK oli kolme kertaa perättäin pronssilla. Sotavuodet verottivat myös HIFK:n miehistöä, seuran jääpalloilijoista Jarl Malmgren kaatui sodassa.


title: HIFK Bandy

text: 1930–1940-luvuilla HIFK oli Suomen jääpallon menestynein seura – se oli mitaleilla 13 peräkkäistä kautta. Mitaleita olisi saattanut olla enemmänkin, ellei kahta kautta olisi peruttu sotien takia. Noina vuosikymmeninä seuran suurimpia nimiä olivat SM-sarjan maalikuninkuuksia voittaneet Olof Strömsten ja Erik Åberg, sekä muun muassa Frans Karjagin, Torsten Svanström ja Odert Forsstedt.


title: HIFK Bandy

text: Kauden 1947 pronssin jälkeen HIFK:n menestys hiipui. Kaudella 1948 se sijoittui 20. joukkueen kaksilohkoisessa SM-sarjassa kahdeksanneksi. Myös seuraavina kausina HIFK sijoittui sarjan keskikastiin. Vuonna 1952 HIFK oli vielä neljäs, mutta seuraavana kautena 1953 seura sijoittui SM-sarjassa toiseksi viimeiseksi ja putosi Suomensarjaan kaudeksi 1954. Putoaminen ratkesi vasta uusintaottelussa HJK:ta vastaan. Kaudet 1955 ja 1956 Suomensarjassa olivat HIFK:n historian heikoimmat, kun se oli Suomensarjan etelälohkossa viides. Putoaminen maakuntasarjaankaan ei ollut kaukana, HIFK oli vuonna 1955 vain pisteen sarjan viimeistä Porin Kärppiä edellä.


title: HIFK Bandy

text:
Pohjakosketuksesta alkoi taas nousu SM-sarjaan, vuonna 1958 HIFK voitti oman Suomensarjan lohkonsa ja eteni SM-sarjakarsintaan. Tasaisen karsintasarjan jälkeen HIFK nousi viiden Suomensarjassa vietetyn kauden jälkeen takaisin SM-sarjaan.
Ensimmäisenä nousun jälkeisenä kautena HIFK onnistui säilyttämään SM-sarjapaikkansa niukasti, kun se uusintaottelussa putoamisesta voitti Mikkelin Palloilijat. Kolmen SM-sarjakauden jälkeen HIFK putosi takaisin Suomensarjaan vuonna 1961 – silloinkin vasta uusintaottelun jälkeen, tällä kertaa vastassa oli Veitsiluodon Vastus. HIFK:n toinen Suomensarjavisiitti kesti kaksi kautta, paluun SM-sarjaan se teki kaudeksi 1964. HIFK:n nousua takaisin pääsarjaan johtivat Oulusta HIFK:n riveihin värvätyt Kalevi Pirkola, Alpo Aho ja Raimo Okkonen. Kausi 1964 toi SM-sarjassa yhdeksännen sijan ja HIFK olisi pudonnut takaisin Suomensarjaan, mutta seuraavaksi kaudeksi sarjan joukkuemäärää nostettiin kahteentoista. Vuodesta 1964 HIFK on pelannut yhtäjaksoisesti korkeimmalla sarjatasolla.
Seuraavana vuonna 1965 HIFK aiheuttikin kauden suurimman yllätyksen etenemällä SM-loppuotteluun saakka. Loppuottelussa WP-35 ei kuitenkaan antanut HIFK:n enää yllättää ja voitti Varkaudessa pelatun ottelun 5-1. Seuraavana vuonna HIFK oli pronssilla, mutta sen jälkeiset kaudet sujuivat sarjan keskikastissa, sarjasta putoamiselta HIFK kuitenkin välttyi. 1970-luvun alkukausina HIFK oli kolme kertaa mitaleilla, mutta kirkkain mitali jäi puuttumaan. Lähimpänä mestaruutta se oli kaudella 1972–1973, jolloin se oli mestaruuden voittanutta Vastusta pisteen jäljessä. HIFK:n paluuta mitaleille avittivat OPS:sta ja OTP:stä tulleet oululaispelaajat Alpo Aho, Kalevi Pirkola, Veikko Allinen, Raimo Okkonen, Seppo Kilponen, Seppo Kovala ja Kimmo Palmas. Kovimman menetyksen HIFK koki joulukuussa 1971, kun Kalevi Pirkola löi päänsä jäähän kaaduttuaan tapaninpäivän ottelun alkulämmittelyssä. Hän menehtyi vammoihinsa sairaalassa pari päivää myöhemmin. Hänellä ei ollut tapahtumahetkellä kypärää päässään.


title: HIFK Bandy

text: Marraskuussa 1977 Oulunkylän tekojääradan valmistuminen merkitsi HIFK:lle ja muille helsinkiläisseuroille merkittävää parannusta harjoitusolosuhteisiin, mikä kantoi hedelmää tulevina vuosina. Kaudella 1977–1978 HIFK voitti uudella kotikentällään mestaruuden 34 vuoden tauon jälkeen. Se voitti ensin runkosarjan ja eteni loppuotteluun Oulun Luistinseuraa vastaan. Helsingissä pelatun ottelun HIFK voitti jatkoajan jälkeen maalein 4-3. Joukkueen suurin sankari oli maalikuninkuuden voittanut Veikko Niemikorpi, joka iski myös finaalin ratkaisseen maalin.


title: HIFK Bandy

text: Uuden kotikenttänsä myötä HIFK teki paluun yhdeksi SM-sarjan parhaista seuroista ja 1980-luvulla se oli lähes joka vuosi mitaleilla. Seuraavaa mestaruutta saatiin kuitenkin odottaa 11 vuotta, kun seura palasi mestariksi kaudella 1986–1987, kun se voitti loppuottelussa OLS:n. Seuraavana kautena HIFK uusi mestaruutensa voittamalla loppuottelussa Veiterän. Ottelu pelattiin uudella Kallion tekojääradalla. Mestaruuskausina joukkueen suurimpia nimiä olivat muun muassa Veikko Niemikorpi ja Kari Peuhkuri.


title: HIFK Bandy

text: Mestaruuden jälkeisinä kausina HIFK oli vielä pronssilla 1989 ja 1991, mutta sen jälkeen menestystä ei enää tullutkaan 1980-luvulla menestyneen sukupolven väistymisen myötä, ja uutta vauhtia piti hakea bandyliigan karsinnoista asti kaudella 1994–1995. Sarjapaikka kuitenkin säilyi vaivatta 1.divisioonan joukkueita vastaan pelattaissa.


title: HIFK Bandy

text: Uudelleen mitalipeleihin HIFK selviytyi kaudella 1997–1998, jolloin seura voitti jälleen Suomen mestaruuden. Vastassa finaalissa oli kauden yllättäjä Botnia. Edellisen kerran finaalissa oli ollut vastakkain kaksi helsinkiläistä seuraa vuonna 1937, jolloin HJK voitti uusintaottelussa HIFK:n. Tasaisen loppuottelun Botniaa vastaan HIFK voitti maalein 4-2. Mestaruuskauden 1998 jälkeisinä kausina HIFK pysytteli kärjen tuntumassa, mutta kirkkainta mitalia ei tullut.


title: HIFK Bandy

text: Finaalipaikkaan seura ylsi jälleen 2007, yhdeksän vuoden tauon jälkeen, mutta ToPV oli loppuottelussa selvästi parempi. Seuraavana kautena Porin Narukerä pudotti HIFK:n heti puolivälierissä, mutta 2009 HIFK selviytyi loppuottelusarjaan OLS:aa vastaan. Loppuottelut pelattiin paras kolmesta järjestelmällä. Ottelusarja venyi kolmanteen otteluun, Oulussa pelatun ottelun OLS voitti selvästi ja HIFK:lle hopeaa.


title: HIFK Bandy

text: Seuraavana kautena osat vaihtuivat, HIFK kohtasi loppuottelussa taas OLS:n mutta tällä kertaa mestaruus jäi HIFK:lle voitoin 2-0. Kaudella 2010–2011 HIFK eteni taas finaaliin asti, missä vastaan asettui Kampparit. Mikkelissä pelatussa ottelussa mestaruus ratkesi HIFK:n hyväksi vasta rangaistuslaukauskilpailussa. Seuraavana kautena 2011–2012 Narukerä pudotti HIFK:n välierissä, mutta HIFK:lle jäi kaudesta käteen pronssimitalit.


title: HIFK Bandy

text: Kauteen 2012–2013 HIFK lähti haastajan asemasta Mikkelin Kamppareiden ollessa suurin mestarisuosikki. HIFK sijoittui runkosarjassa toiseksi ja pudotti pudotuspeleissä ensin Botnian voitoin 2-1 ja välierissä Akilleksen voitoin 2-1. HIFK sai vastaansa loppuottelussa Narukerän, joka pudotti suurimman suosikin Kampparit välierissä. Brahen kentällä pelatun loppuottelun voitti HIFK maalein 3-1. Mestaruus oli HIFK:lle seuran 17:s, mikä nosti sen maan ykköseksi mestaruuksien määrässä.


title: HIFK Bandy

text: HIFK:n jääpallon naisten edustusjoukkue pelaa maan korkeimmalla sarjatasolla SM-sarjassa. HIFK on voittanut sen kolme kertaa. Mestaruudet tulivat vuosina 1986–1987 ja 2011.


title: HIFK Bandy

text: HIFK:n jääpallojoukkueen kotikenttä on Alppiharjun kaupunginosassa sijaitseva Brahen kenttä. Helsingin kaupungin liikuntavirasto kutsuu talvisin paikalla olevaa tekojäärataa Kallion tekojääradaksi, vaikka se sijaitseekin Alppiharjun puolella.


title: HIFK Bandy

text: Ennen Brahen kentälle siirtymistä HIFK:n kotikenttänä oli Oulunkylän kaupunginosassa sijaitseva Oulunkylän tekojäärata, joka on nykyisin Botnian kotikenttänä.


title: HIFK Bandy

text: Tunnettuja HIFK:ssa pelanneita jääpalloilijoita ovat muun muassa Torsten Svanström, Frans Karjagin, Erik Åberg, Jarmo Haavisto, Veikko Niemikorpi ja Mika Mutikainen.


title: Säteilyhaurastuminen

text: Säteilyhaurastuminen on vanhenemisilmiö, jossa materiaalin, yleensä teräksen, kovuus ja hauraus kasvaa sen altistuessa neutronisäteilylle. Säteilyhaurastumista ilmenee ydinvoimalaitoksissa, erityisesti ydinreaktorissa ja siihen liittyvissä laitteissa. Siihen liittyy usein muita ikääntymisilmiöitä, kuten metallin väsymistä sekä jännityskorroosiota reaktoripainesäiliön seinämään liittyvien tai sen läpi menevien putkien liitoshitseissä. Säteilyhaurastumisen seuraaminen ja korjaaminen tarvittaessa esimerkiksi hehkuttamalla ovat ydinturvallisuuden kannalta tärkeitä tehtäviä.


title: Säteilyhaurastuminen

text: Kulkiessaan teräksen kidehilan läpi neutronit vuorovaikuttavat aineen atomien kanssa luovuttaen niille osan energiastaan. Nämä reaktiot vaikuttavat hilaan kolmella eri mekanismilla:Näistä ensimmäinen on pääasiallinen vauriomekanismi, toisen merkityksen ollessa selvästi vähäisempi. Kolmas ilmiö ei aiheuta pysyvää vahinkoa metalleille.


title: Säteilyhaurastuminen

text: Kidehilasta pois töytäistyä atomia kutsutaan nimellä "primary knock-on atom" (pääasiallinen kolhaistu atomi), PKA. PKA:n syntyminen luo vakanssin hilassa ja välisija-atomin eli ns. "Frenkelin parin". PKA:n hilasta erkanemisen vaatima minimienergia on T, metalleissa 20–50 eV. Jos törmäysenergia jää alle T:n, ei PKA:ta synny vaan kiteessä alkaa paikallinen oskillaatio mikä ilmenee lämpötilan nousuna. T:tä suuremmat törmäysenergiat taas jäävät PKA:lle, joten sen saama energia voi vaihdella aina nollasta enintään T:iin. Vaihtelu energiassa johtaa vaihteluun myös törmäysten aiheuttaman vahingon määrässä.


title: Säteilyhaurastuminen

text: PKA:n synty aikaansaa kaskadireaktion, jossa syntyy useita Frenkelin pareja. Mitä suurempi PKA:n energia, sitä enemmän pareja syntyy. Täten metalliin syntyy paikallinen atomien uudelleenjärjestäytyminen, jonka keskuksessa on epäsäännöllinen joukko vakansseja ja ympäristössä ripoteltuna välisija-atomeita. Syntyvien Frenkelin parien määrä v(T) riippuu PKA:n saamasta energiasta T "Norgett-Robinson-Torrens" -mallin mukaan seuraavasti:


title: Säteilyhaurastuminen

text: kun Q on epäelastisten törmäysten kaskadissa aiheuttama hävikki, formula_2 on kiteeseen eri suunnista tulevien T:den keskiarvo ja k on T:stä riippuva irrotustehokkuus


title: Säteilyhaurastuminen

text: Hilasta irtoavien atomien aiheuttamaa vahinkoa on 1970-luvulta alkaen ilmaistu dpa-luvulla, "displacements per atom", joka riippuu neutronivuosta, neutronispektristä ja neutronien vaikutusalasta kiderakenteen atomeihin. Oheinen taulukko näyttää eri reaktorityypeille tavallisia vahinkomääriä. Taulukosta nähdään, että pienissä reaktoreissa vahinkojen määrä on hyvin vähäinen verrattuna voimalaitosreaktoreihin ja että uusissa tutkimuksen alaisissa reaktorityypeissä vahinkojen määrät kasvavat useita kertaluokkia. Taulukko kertoo myös säteilyn aiheuttaman rakenneaineeseen syntyvän heliumin määrän.


title: Säteilyhaurastuminen

text: Säteilyn aiheuttamien vahinkojen paikallinen mittakaava vaihtelee yhdestä Frenkelin parista koloihin ja heliumkupliin, joiden läpimitta voi olla 3–30 nm. Heliumkuplat syntyvät (n, α) reaktioissa, joissa materiaalin atomit absorboivat neutronin ja säteilevät alfahiukkasen. Alfahiukkaset kaappaavat itselleen herkästi elektroneja ja muodostavat siten heliumatomeita kidehilaan. Tämä on merkittävin transmutaation aiheuttama materiaaliominaisuuksiin vaikuttava ilmiö ydinreaktorin rakenteissa.


title: Säteilyhaurastuminen

text: Muutokset kiderakenteessa muuttavat terästen monia rakenneominaisuuksia. Säteilytys lisää teräksen "kovuutta" ja "haurastuttaa" sitä. Aineeseen syntyvät aukkoalueet aiheuttavat "paisumista". Säteily myös nopeuttaa osien "virumista". Näistä ydinturvallisuuden kannalta merkittävin on haurastuminen, koska on ajateltavissa että se voisi pahimmillaan mahdollistaa reaktoripainesäiliön murtumisen. Tästä syystä ilmiön huomioiminen, seuraaminen ja torjuminen ovat ydinvoimalaitoksissa erittäin tärkeitä tehtäviä.


title: Säteilyhaurastuminen

text: Ydinvoimalaitoksen painelaitteissa käytettäville ferriittisille teräksille on tyypillistä, että ne kestävät hyvinkin suuria vikoja. Kaikilla ferriittisillä teräksillä on kuitenkin se ominaisuus, että lämpötilan laskiessa ns. "transitiolämpötilan" alapuolelle teräksen muodonmuutoskyky heikkenee ja se muuttuu hauraaksi (katso haurasmurtuma). Tällöin teräkseen kohdistuva voimakas jännitys voi repiä suhteellisen pienenkin särön nopeasti suureksi murtumaksi. Uudelle reaktoripainesäiliölle transitiolämpötila on tavallisesti alle 0 °C, mutta säteilyhaurastuminen nostaa transitiolämpötilaa eli tapahtuu transitiolämpötilan säteilysiirtymä.


title: Säteilyhaurastuminen

text: Alhaisissa lämpötiloissa teräksen haurastumisen aiheuttavat mikrovahingot ovat kidehilassa täysin tai miltei liikkumattomia ja kumuloituvat aineeseen. Korkeammissa lämpötiloissa 0,1T–0,3T (T on sulamislämpötila) välisija-atomit voivat liikkua hilassa ja ne yhdistyvät takaisin vakansseihin tuhoten täten Frenkelin pareja. Lämpötiloissa 0,3T–0,5T myös vakanssit tulevat liikkumiskykyisiksi. Tämän vuoksi säteilyn aiheuttamat vauriot ovat suurelta osin korjattavissa teräksen hehkutuskäsitellyllä. Hehkutus palauttaa teräksen sitkeysominaisuudet lähes säteilytystä edeltävälle tasolle.


title: Säteilyhaurastuminen

text: Reaktoripainesäiliön hauras murtuminen on mahdollista kun seuraavat edellytykset täyttyvät samanaikaisesti:Kokemusten mukaan mainittujen edellytysten samanaikainen täyttyminen on äärimmäisen harvinaista. Maailman ydinvoimalaitosten käyttöhistoriassa ei tiettävästi tunneta niin suuria reaktoripainesäiliön sydänalueen vikoja eikä niin nopeita jäähtymisiä, kuin turvallisuusanalyysien mukaan murtuminen edellyttäisi.


title: Säteilyhaurastuminen

text: Reaktoripainesäiliön kestävyys edellä kuvatuissa tilanteissa selvitetään lämpö- ja virtausteknisin sekä murtumismekaanisin laskelmin. Nopeaan jäähdytyksen lisäksi murtumisriski on arvioitava reaktorin kylmäseisokin aikana, koska kylmäseisokissa lämpötila saattaa jo sinänsä olla huomattavasti teräksen transitiolämpötilan alapuolella. Tällöin on eliminoitava mahdollisuudet korkean paineen kehittymiseen reaktoripainesäiliössä


title: HIFK Salibandy

text:
HIFK Salibandy on Helsingin IFK:n salibandyjaosto. Salibandy tuli mukaan toimintaan 1990-luvun alussa. Miesten edustusjoukkue oli ensimmäinen suomalainen joukkue, joka voitti Euroopan cupin. Miehet pelaavat kaudella 2018-2094 II-divisioonan Etelä-Suomen A-lohkossa. Vuonna 2018 HIFK ja SBS Blues yhdistyivät, jolloin SBS Blues siirtyi HIFK:on alaisuuteen. Kaudesta 2018-2019 eteenpäin entinen Bluesin miesten edustusjoukkue toimii HIFK:n edustusjoukkueena.
HIFK:in alaisuudessa pelaa lukuisia joukkueita usealla eri sarjatasolla.


title: HIFK Salibandy

text: HIFK M40


title: HIFK Salibandy

text: HIFK-nimisiä seuroja on myös muissakin lajeissa kuin salibandyssa, mm.:


title: HIFK Handboll

text: HIFK Handboll on HIFK:n käsipalloseura, joka kuuluu suomalaisen käsipallon pioneereihin. HIFK on voittanut 10 käsipallon miesten Suomen mestaruutta, joista 3 ulkokentillä. HIFK on ollut miesten käsipallon SM-sarjassa mukana sarjan perustamisesta lähtien eli vuodesta 1944. Joukkueen kotikenttänä toimii Urheilutalo Helsingin Kalliossa. Naisten puolella HIFK on sisä- ja ulkokentillä voittanut Suomen mestaruuden yhteensä 41 kertaa.


title: HIFK Handboll

text:
Miehet
Naiset


title: HIFK Handboll

text: HIFK-nimisiä seuroja on myös muissakin lajeissa kuin käsipallossa, mm.:


title: Kortikotropiini

text: Kortikotropiini eli adrenokortikotrooppinen hormoni eli ACTH on hormoni, jota erittyy aivolisäkkeen etulohkosta. Kortikotropiini edistää lisämunuaiskuoren hormonien eritystä. Kortikotropiinin eritystä aivolisäkkeen etulohkosta stimuloi hypotalamuksen erittämä kortikoliberiini. Sen pitoisuus määritetään ihmisen verestä, kun epäillään eräitä kortisoliaineenvaihduntaan eli lisämunuaisen toimintaan liittyviä sairauksia, esimerkiksi Addisonin tautia, Cushingin oireyhtymää tai Nelsonin oireyhtymää.


title: Kortikotropiini

text: Kortikotropiinin kemiallinen kaava on CHNOS, moolimassa 4541,07 g/mol ja CAS-numero 9002-60-2.


title: The Blueprint²: The Gift & The Curse

text: The Blueprint²: The Gift & The Curse on Jay Z:n vuonna 2002 julkaisema tuplalevy. Se on Jay Z:n seitsemäs studioalbumi.


title: The Blueprint²: The Gift & The Curse

text: Albumi on musiikillista jatkoa edellisenä vuonna julkaistulle The Blueprint -albumille. Tunnuksenomaista albumille on vierailijoiden ja tuottajien suuri määrä. Albumi ei saanut mediassa yhtä innokasta vastaanottoa kuin edeltäjänsä, mutta oli kaupallisesti suurempi menestys. Yhdysvalloissa albumi myi kolminkertaista platinaa. Vuonna 2003 julkaistiin "The Blueprint 2.1", jossa oli koottu yhdelle levylle molempien levyjen parhaat palat.


title: The Blueprint²: The Gift & The Curse

text: Albumilta julkaistiin singleinä "'03 Bonnie & Clyde" ja "Excuse Me Miss".


title: TeX

text: ΤeΧ tai TX on Donald E. Knuthin kehittämä ladontajärjestelmä. Sen kehittämisessä oli kaksi erityistä tavoitetta: ensiksikin tarjota työkalu, jolla kuka tahansa voi tuottaa ammattimaisia kirjoja kohtuullisella vaivalla, ja toisekseen tuottaa työkalu, jonka tuotokset olisivat samanlaisia kaikilla tietokoneilla kaikkina aikoina. TeX on vapaa ja suosittu akateemisissa piireissä, erityisesti matemaattis-luonnontieteellisissä sekä tietotekniikkaan liittyvissä yhteisöissä. Se on sivuuttanut suosiossa pitkälti Unixin "troff"in.


title: TeX

text: Useimmiten TeXiä käytetään erityisen makropaketin, LaTeXin kautta. Se soveltuu hyvin matemaattisluonteisten tekstien tuottamiseen, mutta nykyään sitä käytetään yhä enemmän muuntyyppiseenkin ladontaan, myös esittelykalvosarjojen kirjoittamiseen.


title: TeX

text: TeX tuottaa ajon lopputuloksena ”Device Independent” (DVI) -tiedoston, joka useimmiten pitää muuttaa tulostimen ymmärtämään muotoon. TeX-järjestelmissä käytetään usein dvips-ohjelmaa, joka muuttaa DVI-tiedoston PostScript-muotoon. TeXistä on myös olemassa versioita, jotka tuottavat suoraan PDF-muotoisia tiedostoja. TeX-järjestelmän ohessa käytetään usein METAFONT-kirjasinlajijärjestelmää, joka monista muista kirjasinlajien tiedostomuodoista poiketen mahdollistaa hyvin kattavan kirjasinlajien määrittelyn eri parametrien avulla. Nykyisissä TeXin versioissa voi METAFONT-kirjasinten lisäksi käyttää PostScript- ja TrueType-kirjasimia.


title: TeX

text: TeX tulisi lausua ”teh”. X tarkoittaa tässä kreikkalaista kirjainta χ (khi). TeX on lyhenne sanasta τέχνη (technē), joka on kreikkaa ja tarkoittaa taidetta tai taitoa, ja on siis myös sanan ”tekniikka” kantasana.


title: Šiva

text: Šiva, shiva on juutalaisen uskonnon rituaalisen suruajan nimitys. Nimi johtuu heprean sanasta "sheva" [שבע] eli seitsemän, ja sillä tarkoitetaan läheisen perheenjäsenen hautauksesta alkavaa seitsemän päivän jaksoa. Sururituaaliin osallistuvat vainajan


title: Šiva

text: Suruviikkoa eli "šivaa" viettävää juutalaista kutsutaan nimellä avel (surija). Suruviestin saapuessa sanotaan erityinen siunaus ja yllä oleva paita repäistään rikki hautajaisissa. Hautauksesta lähtien omaiset alkavat lukea kaddiš-rukousta vainajan muistolle. Suruviikon aikana ei tehdä töitä, peseydytä tai vaihdeta vaatteita, leikata hiuksia tai partaa eikä olla sukupuolikontakteissa. Suruviikon aikana ei myöskään käytetä sisätiloissa (sisä)kenkiä, kuten tavallisesti, vaan ollaan paljain jaloin tai sukkasiltaan. Ystävät ja omaiset käyvät päivittäin vierailulla surutalossa, jossa surijat eivät istuudu tuoleille, vaan matalille jakkaroille tai lattialle.


title: Šiva

text: Viikon päätyttyä surijat alkavat taas tehdä töitä ja peseytyä, mutta hiusten ja parran leikkamisesta pidättäydytään, samoin kuin julkisista juhlamenoista ja huvielämästä aina 30. päivään läheisen kuolemasta. Tätä jaksoa kutsutaan nimellä šlošim eli 30. Tämän jälkeen alkaa 11 kuukauden mittainen aika, jolloin jatkuu hautauksessa alkanut päivittäinen kaddiš-rukouksen luku.


title: Šiva

text: Lähiomaisen kuolinpäivää kutsutaan nimellä jizkor tai jiddišiksi jortsait. Joka vuosi tänä päivänä kokoonnutaan rukoushetkeen synagogaan, missä lähiomaiset lukevat kaddiš-rukouksen sekä muistavat vainajaa julkisen Tooran luvun yhteydessä.


title: Serengeti

text: Serengeti on laaja ylänköalue Tansanian ja Kenian rajamailla, jonka Tansanian puoleiseen osaan on perustettu Serengetin kansallispuisto. Pääosa Serengetistä on savannia, mutta siellä on myös metsää. Alue on noin 30 000 neliökilometrin laajuinen ja 80 prosenttia sen alasta on Tansanian puolella.


title: Serengeti

text: Serengetissä elää yli kaksi miljoonaa kasvinsyöjää (etenkin gnuita, gaselleja, seeproja ja kafferipuhveleita) sekä tuhansia petoeläimiä.


title: Serengeti

text: Alue on tunnetuin nisäkkäiden vaellusmaasto. Joka vuosi liki puolitoista miljoonaa eläintä seuraa sateita vihreämmän ruohon perässä alueen eri osissa. Muutto tapahtuu marraskuusta tammikuuhun itään ja toukokuussa länteen.


title: Serengeti

text:
Alue on arkeologisesti merkittävä kaivauspaikka; Olduvain rotko kulkee Serengetin poikki.
Serengetin ylängöllä on yksi kansallispuisto ja kolme muuta luonnonsuojelualuetta: Tansaniassa Serengetin kansallispuisto, Ngorongoron suojelualue muinaisessa tulivuoren kraatterissa ympäristöineen, Maswan riistansuojelualue sekä Kenian puolella Masai Maran kansallinen suojelualue.


title: Serengeti

text: Alueen suurin taajama on Seronera, missä on pienkoneille sopiva lentopaikka.


title: Serengeti

text: Alueella elää kaikkiaan noin 300 000 asukasta. Tansania suunnittelee maantien rakentamista kansallispuiston läpi. Kansainväliset järjestöt ovat vastustaneet tielinjausta joka kulkisi eläinten vaellusreitin poikki. Vuonna 2011 Tansania ilmoitti toteuttavansa tien päällystämättömänä.


title: Serengeti

text: Toton Kappaleessa Africa mainitaan Serengeti "As sure as kilimanjaro rises like Olympus above the Serangetti"


title: Xavi

text: Xavier Hernández i Creus eli Xavi [ˈtʃavi] (s. 25. tammikuuta 1980 Terrassa, Katalonia, Espanja) on espanjalainen jalkapalloilija. Hän edustaa Qatar Stars Leaguen Al-Saddia, jonne hän siirtyi vuonna 2015 edustettuaan pitkään kasvattajaseuraansa FC Barcelonaa. Xavi on pelipaikaltaan keskikenttäpelaaja. Hänet tunnetaan erityisesti syöttötaidostaan, kyvystään hallita peliä sekä hyvistä kulma- ja vapaapotkuista.


title: Xavi

text:
Xavi on FC Barcelonan kasvatti. Hän siirtyi seuran junioriakatemiaan ollessaan vasta 11-vuotias. Xavi saavutti loistavilla otteillaan mahdollisuuden päästä pelaamaan Barcelonan edustusjoukkueen mukaan harjoitusottelussa Southamptonia vastaan 12. toukokuuta 1998. Xavi pelasi ensimmäisen kerran edustusjoukkueessa 18. elokuuta 1998 virallisen ottelun Supercopa de Españassa Mallorcaa vastaan tehden ottelussa myös maalin. Primera División debyytin Xavi teki 3. lokakuuta 1998 ottelussa Valenciaa vastaan. Ottelu päättyi 3-1 Barcelonan voittoon. Loistavien peliesitysten ansiosta Xavista tuli yksi tärkeimmistä avainpelaajista Louis van Gaalin mestaruuksia voittaneessa joukkueessa. Xavin debyyttikausi päättyi Xavin osalta 26 pelattuun otteluun ja Primera División mestaruuden voittoon. Xavi myös nimettiin vuoden 1999 La Liga kauden läpimurtopelaajaksi.
Xavista tuli Barcelonan johtava pelinrakentaja Pep Guardiolan loukkaantumisen jälkeen Kaudella 1999–2000 ja saavutti 300 virallisen ottelun rajapyykin 25-vuotiaana.


title: Xavi

text: Näinä vuosina Barcelona oli lähellä konkurssia ja taisteli paikastaan Primera Divisiónin huipulla. Xavi pelasi enemmän keskikentän puolustavampana pelaajana ja antoi 20 syöttöä ja teki seitsemän maalia näillä kahdella kaudella. 16. maaliskuuta 2002 Xavi teki ensimmäisen maalinsa El Clásicossa.


title: Xavi

text: Xavi nimettiin Barcelonan varakapteeniksi kaudella 2004-05 ja hän auttoi katalonialaisseuraa voittamaan Primera Divisiónin ja Supercopa de Españan. Xavi nimettii Primera Divisiónin vuoden pelaajaksi kaudella 2005. Kaudella 2005-06 Xavi loukkasi polvensa harjoituksissa ja joutui sairauslomalle viideksi kuukaudeksi. Hän joutui jäämään pois osasta kaudesta, mutta palasi takaisin huhtikuussa ja pääsi jälleen juhlistamaan Primera Divisiónin ja Supercopa de Españan mestaruuksia.


title: Xavi

text: Xavi oli jälleen yksi Barcelonan avainpelaajista kaudella 2008/09. Hän laukoi vapaapotkusta Barcelonan neljännen maalin Copa del Reyn finaalissa Athletic Bilbaota vastaan kaudella 2008-2009. Yhtenä kauden hienoimmista muistoista niin Xavin kuin Barcelonankin kohdalla pidetään 2. toukokuuta pelattu ottelua Real Madridia vastaan. Barcelona voitti El Clásicon lukemin 6–2. Xavi syötti neljä maalia kuudesta.


title: Xavi

text: Xavi auttoi Barcelonaa voittamaan kauden 2008-2009 Mestarien liigan. Barcelona kohtasi finaalissa Manchester Unitedin ja ottelu päättyi Barcelonan 2–0 voittoon. Xavi syötti Barcelonan toisen maalin, jonka viimeisteli Lionel Messi 69. minuutilla. Xavi äänestettiin UEFA:n Mestarien liigan parhaaksi keskikenttäpelaajaksi. Xavi oli Primera Divisiónin paras syöttelijä 20 maaliin johtaneella syötöllään kaudella 2008/09.


title: Xavi

text: Xavi valittiin Barcelonan toiseksi parhaaksi pelaajaksi kaudella 2009/10, kun Barcelona voitti Primera Divisiónin ennätyksellisesti 99 pisteellä.


title: Xavi

text:
9. kesäkuuta 2010 Xavi solmi neljän vuoden jatkosopimuksen Barcelonan kanssa. Xavi teki kolmannen maalinsa El Clásicoissa tehdessään maalin Real Madridia vastaan 29. marraskuuta 2010. Ottelu päättyi Barcelonan voittoon 5-0. Xavi viimeisteli jälleen maalin 18. joulukuuta RCD Espanyolia vastaan pelatussa 1-5 voitossa.
2. tammikuuta 2011 Xavi teki 549. esiintymisensä rikkoen Miguelin seuraennätyksen pelattujen otteluiden määrässä.


title: Xavi

text: Xavi aloitti kauden 2011/12 loistavassa maalintekokunnossa. Xavi sai pitkästä aikaa taistella pelipaikkansa peliajasta kun Cesc Fàbregas palasi katalonialaisseuraan Arsenalista ja Thiago Alcântara nostettiin ykkösjoukkueen kokoonpanoon Barcelona B:sta.


title: Xavi

text:
Barcelona ilmoitti solmineensa Xavin kanssa kauden 2016 loppuun asti kestävän jatkosopimuksen.
Xavi viimeisteli jälleen maalin Real Madridia vastaan pelatussa ottelussa Supercopa de Españassa, jonka Barcelona voitti 3–2.


title: Xavi

text: 16. tammikuuta 2014 Xavi pelasi 700. ottelunsa katalonialaisjoukkueelle ottelussa Getafea vastaan. Kesäkuussa 2014 ilmoitettiin, ettei Xavi jatkaisi Barcelonassa enää kaudella 2014-2015. Xavi kuitenkin itse myöhemmin ilmoitti, että aikoo pelata sopimuksensa Barcelonassa loppuun ja ilmoitti syyksi mielensä muuttumiselle lähdön suhteen uuden valmentajan Luis Enriquen.


title: Xavi

text: Xavi ilmoitti 21. toukokuuta 2015 siirtyvänsä qatarilaiseen Al-Saddiin kauden lopussa kolmen vuoden sopimuksella.


title: Xavi

text: Xavi oli voittamassa nuorten maailmanmestaruutta Espanjan riveissä vuonna 1999. Vuoden 2000 kesäolympialaisissa hän saavutti Espanjan paidassa hopeaa. Xavi on edustanut Espanjaa myös vuosien 2002, 2006 ja 2010 MM-kilpailussa sekä vuosien 2004, 2008 ja 2012 EM-kilpailussa. EM-kilpailuissa 2008 Espanja voitti mestaruuden ja Xavi valittiin turnauksen parhaaksi pelaajaksi. Lisäksi hän on pelannut joitakin otteluita epävirallisessa Katalonian maajoukkueessa.


title: Xavi

text: Vuonna 2013 hän oli Espanjan maajoukkueen mukana vuoden 2013 Confederations Cupissa. Espanja sijoittui turnauksessa toiseksi.


title: Xavi

text: Tilanne 21. toukokuuta 2015


title: Xavi

text: Seurajoukkue


title: Xavi

text: Maajoukkue


title: Xavi

text: Henkilökohtaiset


title: Cercanías

text: Cercanías on nimitys Espanjan valtiollisen rautatieliikenneyhtiö Renfen operoimille lähiliikennejunaverkoille. Kataloniassa järjestelmä tunnetaan nimellä Rodalies.


title: Cercanías

text: Cercanias-junat käyttävät Espanjan rautateille tyypillistä leveää raideleveyttä. Järjestelmän ominaispiirteitä ovat suuret nopeudet, pitkät välimatkat asemalta toiselle ja moderni kalusto. Madridissa ja Barcelonassa suuri osa verkosta kulkee tunneleissa.


title: Cercanías

text: Verkkoja on tällä hetkellä yhteensä 12, ja ne kattavat maan suurimmat kaupungit sekä niitä ympäröivät metropolialueet:Madridin verkko joutui terrori-iskun kohteeksi 11. maaliskuuta 2004. Santa Eugenian, El Pozon ja Atochan asemilla räjähtäneet pommit tappoivat 190 ihmistä.


title: Arja

text: Arja on suomalainen naisen etunimi. Nimi on alkujaan Irja-nimen muunnelma, ja se esiintyi ensimmäisen kerran Eino Leinon Helkavirsien runossa "Arja ja Selinä" vuodelta 1916. Siinä Arja oli miehen nimi, mutta se yleistyi pian naisen nimenä. Syyskuuhun 2017 mennessä Suomessa oli rekisteröity 23 268 Arja-nimistä naista. Suurin osa heistä on syntynyt 1940- ja 1950-luvuilla. Harvinainen Arjo saattaa olla Arjan miespuolinen vastine.


title: Arja

text: Luettelon henkilöt ovat suomalaisia, ellei toisin mainita.


title: Šofar

text: Šofar tai shofar on Tooran määritelmien mukaan puhtaan (košerin) eläimen, tavallisesti oinaan, vuohen tai lampaan sarvesta valmistettu soitin, jota käytetään juutalaisten juhlamenojen yhteydessä.


title: Šofar

text: Šofar on yksi vanhimmista juutalaisista soittimista ja sen ulkomuoto ei juuri ole muuttunut vuosituhansien aikana. Raamatun aikana sitä käytettiin Soitinmusiikki kuului oleellisena osana Jerusalemin temppelin palvelusmenoihin. Temppelin tuhon seurauksena kaikkinainen soitinten käyttö jumalanpalveluksissa kiellettiin surun merkiksi. Temppelin tuhouduttua šofaria sai soittaa sapattisin vain paikassa, jossa sanhedrin eli juutalainen ylin tuomioistuin sijaitsi 400eaa.-100jaa. Tuomioistuimen hajottua šofarin soitto sapattina loppui.


title: Šofar

text: Nykyään šofarin liturginen käyttö rajoittuu "elul"-katumuskuukauteen, roš hašanaan, jom kippurin päätöspalvelukseen sekä jom ha'atsma'utiin. Vuonna 1967 Jerusalemissa soitettiin šofaria, kun kaupunki yhdistettiin uudelleen kuuden päivän sodan seurauksena.


title: Šofar

text: Juutalaisen lain halakhan mukaan soittimia ei voi soittaa sapattina, edes silloin jos toinen roš hašanan päivistä osuu sapatiksi.


title: Šofar

text: Šofaria soitetaan kolmella eri tavalla:


title: Miika Juntunen

text: Miika Antero Juntunen (s. 9. lokakuuta 1964 Kemi) on suomalainen entinen jalkapalloilija, pelipaikaltaan keskikenttäpelaaja. Sittemmin Juntunen on muun muassa toiminut AC Oulun ja Oulun Palloseuran managerina. Hän on myös yrittäjä.


title: Miika Juntunen

text: Juntunen debytoi korkeimmalla sarjatasolla jo 15-vuotiaana Oulun Palloseurassa vuonna 1980. 1980-luvulla hän pelasi vuoden Kopareissa, neljä kautta Kemissä ja neljä myös Ilveksessä, missä hän vuonna 1990 voitti Suomen Cupin. Välissä hän kävi myös Ruotsissa Örgrytessä.


title: Miika Juntunen

text: Juntunen kuului vuonna 1993 Jazzin mestarijoukkueen runkopelaajiin yhdessä Piracaian, Luiz Antonion ja Antti Sumialan kanssa. Kaudeksi 1994 hän siirtyi Tampereen Pallo-Veikkoihin, missä hän toistamiseen peräkkäin voitti Suomen mestaruuden. TPV:n pudottua liigasta 1995 hän siirtyi Ilvekseen, mutta sekin putosi liigasta heti seuraavalla kaudella. Juntunen siirtyi takaisin TPV:hin, missä hän toimi avainhahmoina seuran noustua takaisin liigaan kaudeksi 1999. Juntunen toimi myös TPV:n toimintaa varten perustetun yhtiön toimitusjohtajana ja huolehti pelaajien hankinnasta. Kauden aikana joukkueessa pelasi peräti 45 eri pelaajaa, valmentaja Jan Mak oli lähtenyt jo ennen kauden alkua ja uusi valmentaja Ian Crawfordkin lähti elokuussa. Kauden päätteeksi TPV putosi takaisin Ykköseen. Kaudella 2000 hän siirtyi Kotkan TP:n joukkueeseen, joka sekin putosi kauden päätteeksi. Vielä kaudella 2001 hän pelasi liigaa FC Jazzissa. 2001 hän oli suuressa osassa, kun porilaisseura eteni euroopan kentillä Intertoto-cupissa toiselle kierrokselle.


title: Miika Juntunen

text: Olympiamaajoukkueessa Juntunen pelasi urallaan kaksi ottelua. Nuorempien ikäluokkien maajoukkueissa hänellä on tilillään lukuisia otteluita.


title: Miika Juntunen

text: Veikkausliigan verkkonäyttelyn mukaan harva suomalaispelaaja on jakanut mielipiteitä yhtä paljon kuin Miika Juntunen. Hänen taitava pelityylinsä ihastutti katsojia, mutta temperamenttisena ja suorapuheisena henkilönä hänellä katkesivat välit monen valmentajan kanssa. Sivuston mukaan tämä oli mahdollisesti suurin syy siihen, miksi Juntusen maajoukkueottelut aikuisten tasolla jäivät kahteen olympiajoukkueen peliin. Suorat kommentit erityisesti ottelujen jälkeen aiheuttivat sen, että Juntusen pitkä pelaajaura jää usein niiden varjoon.


title: Miika Juntunen

text: Pelaajana Juntuselle sopi parhaiten keskikentän peliä rakentava rooli, jossa hän pääsi pyörittämään joukkueensa peliä ja osallistumaan maalipaikkojen rakentamiseen ja päättämiseen. Veikkausliigan verkkonäyttely kuvaa Juntusta taitavaksi pelaajaksi. Juntusen itsensä mukaan hänen ainoa heikkoutensa oli nopeus, jota hän kompensoi kestävyydellä.


title: Miika Juntunen

text: 7. heinäkuuta 1997 Juntunen perusti yhdessä perhetuttunsa Juha Sipilän kanssa TPV Futis Oy:n, jonka omistivat alkuvaiheessa Juntunen, Sipilä ja Tampereen Pallo-Veikot Ry. Seuran toimintaa pyrittiin rahoittamaan urheilukenttien laitavalomainontaan keskittyvällä sivubisneksellä. TPV ry:n johto osti Sipilän ja Juntusen ulos yhtiöstä 1999.


title: Miika Juntunen

text: Juntunen oli 2000-luvun alussa vahvasti mukana perustamassa AC Oulua, mutta ajautui myöhemmin erimielisyyksiin muiden seurahenkilöiden kanssa ja lähti seurasta vuonna 2006. Juntusen mukaan hänellä oli saatavia AC Oululta, joten hän vei asian oikeuteen.


title: Miika Juntunen

text: Nykyisin Miika Juntunen toimii Oulun Palloseuran managerina suunnitelmanaan nostaa joukkue huipputasolle. Joukkue putosi kauden 2013 päätteeksi Kakkoseen, mutta nousi takaisin Ykköseen kaudeksi 2017.


title: Miika Juntunen

text: Vuodesta 1996 lähtien Miika Juntusella on ollut Markkinointi Miika Juntunen Oy -niminen yritys. Yhtiön toinen vastuuhenkilö on Kirsi Maria Juntunen. Yrityksen toimialana on mainostilan ja mainossopimusten välitys ja vuokraus sekä yleisagentuuritoiminta.


title: Miika Juntunen

text: Juntusen isoisä Väinö Antti Juntunen (1895–1960) toimi Kolarin ja Kiimingin kirkkoherrana ja oli vuonna 1934 perustamassa vanhoillislestadiolaisista eronnutta Rauhan sana -liikettä. Miika Juntusen poika Matias Juntunen (s. 1992) on myös jalkapalloilija. Juntusen sisko Minna-Maaria Sipilä (o.s. Juntunen) on Juha Sipilän vaimo.


Yhdistyneen kuningaskunnan vallanperimyslaki () vuodelta 1701 on laki, joka määrittelee, miten päätetään kuka nousee Yhdistyneen kuningaskunnan ja Kansainyhteisömaan valtionpäämieheksi. Se on osa Yhdistyneen kuningaskunnan ja muiden Kansainyhteisön jäsenmaiden perustuslakia.


title: Yhdistyneen kuningaskunnan vallanperimyslaki

text: Laki hyväksyttiin Englannin parlamentissa Vilhelm III Oranialaisen ollessa kuninkaana. Hän ja edesmennyt vaimonsa Maria II olivat lapsettomia, joten kruunun oli määrä siirtyä seuraavaksi Marian sisarelle Annalle. Annan viimeinen henkiin jäänyt lapsi kuoli vuonna 1700, ja oli epätodennäköistä että hän saisi enempää lapsia. Tuolloisen perustuslain mukaan vallanperimys päättyi Mariaan ja Annaan, joten tarvittiin uusi laki, joka huolehtisi siitä että seuraavakin hallitsija olisi vakaumukseltaan protestantti ja torjuisi syrjäytetyn Jaakko II:n ja hänen poikansa haaveet vallasta.


text: Uuden lain mukaan valta menisi Hannover-suvun prinsessalle Sofialle, joka oli Jaakko I:n lapsenlapsi, ja sellaisille hänen jälkeläisilleen, jotka eivät olleet katolisia eivätkä naimisissa katolisen kanssa. Lisäksi laki määritteli että on parlamentin asia päättää vallanperijästä, ei hallitsevan monarkin.


text: Tämä laki johti Skotlannin kuningaskunnan liittämiseen Englantiin ja Walesiin. Skotlannin parlamentti ei ollut tyytyväinen siihen, vaan vahvisti oman lain, joka antoi Skotlannille oikeuden valita eri seuraaja Skotlannin kuningatar Annalle. Tästä seurasi että Englannin parlamentti totesi että parlamentit ja valtiot on yhdistettävä ennen kuin kuningatar Anna kuolisi.


text: Nykyisin laista ja etenkin sen katolisuus-pykälästä käydään keskustelua. Englannin katolinen arkkipiispa on huomauttanut, että on outoa, että Prinssi William saa naida hindun tai muslimin muttei perienglantilaista katolista.


text: 2011 perimysjärjestystä ehdotettiin muutettavaksi niin, että esikoinen perii aina huolimatta sukupuolesta. Lisäksi katolilaisen kanssa avioituminen ei enää poistaisi kruununperimyksestä. Katolinen ei kuitenkaan edelleenkään voisi olla Britannian monarkki.